NICKOLAS's Content - Κοινότητα Λογιστών Βήμα συζητήσεων\nΜΕΡΕΣ ΑΣΦΑΛΙΣΗΣ ΤΗΛΕΡΓΑΣΙΑΣ\nNICKOLAS posted a topic in Θέματα ΑΠΔ\nΣύμφωνα με το έγγραφο του ΕΦΚΑ, οι αποδοχές τηλεργασίας, εμφανίζονται στην ΑΠΔ με κωδικό αποδοχών 14, ο οποίος όμως δεν δέχεται ημέρες ασφάλισης. Με τον τρόπο αυτό καθηγητές ΚΞΓ που δεν μπήκαν σε αναστολή συμβάσεων και δούλεψαν από το σπίτι τους, χάνουν το επίδομα ανεργίας που τυχόν θα δικαιούνται λόγω μη συμπλήρωσης των απαιτούμενων ημερών ασφάλισης. Μήπως κάνω κάπου λάθος?\nNICKOLAS replied to SOULIS's topic in Τεχνικά θέματα TAXISNET - Υπηρεσιών υποβολής δηλώσεων\nΥποβάλλω χθές Ε3 και Ε5 κανονικά. Προσπάθώσήμερα να πάρω προβολή του Ε3. Γιατί δεν μπορώ? Που υπάρχει η εργασία αυτή?\nΚ.Α.Δ ΕΓΚΑΤΑΣΤΆΣΗ ΦΩΤΟΒΟΛΤΑΙΚΟΥ ΠΑΡΚΟΥ\nNICKOLAS replied to NICKOLAS's topic in Θέματα εύρεσης ΚΑΔ για έναρξη εταιριών\nΜήπως υπάρχει κάποια απάντηση?\nΊσως το έθεσα λάθος. Αναφέρομαι σε εταιρία πώλησης εξοπλισμού φωτοβολταικών πάρκων που παράλληλα αναλαμβάνει και το στήσιμο τους. Ο ΚΑΔ που βρήκα είναι ο ΚΑΔ 43.99.90.01 "Άλλες κατασκευαστικές εργασίες που δεν κατονομάζονται ειδικά με ίδια υλικά" και ρωτώ αν γνωρίζετε άλλο πλησιέστερο. Για την δραστηριότητα της εμπορίας χρησιμοποιώ τον ΚΑΔ 46.69.15.51 "Χονδρικό εμπόριο μηχανημάτων μετατροπής ηλιακής ενέργειας σε ηλεκτρική"\nNICKOLAS posted a topic in Θέματα εύρεσης ΚΑΔ για έναρξη εταιριών\nΜήπως κάποιος συνάδελφος ξέρει τον ΚΑΔ για εγκατάσταση φωτοβολταικών πάρκων? Το μόνο σχετικό που βρίσκω είναι στον ΚΑΔ 42 "Κατασκευατικές εργασίες που δεν κατονομάζονται... με ίδια υλικά" Ευχαριστώ,\nερωτημα για υποβολη ΑΠΔ ημερομηνιας αναλογα με ΑΜΕ απο το 2010\nNICKOLAS replied to zinon's topic in Θέματα ΑΠΔ\nΜήπως υπάρχει κάτι νεότερο για την Ηλεκτρονική υποβολή των ΑΠΔ? Ισχύει τελικά η μηνιαία υποβολή ή παραμένει η τριμηνιαία?\nΠΩΣ ΘΑ ΧΕΙΡΙΣΤΩ ΣΤΟ X-LINE ΤΗΝ ΕΚΚΑΘΑΡΙΣΗ ΜΙΑΣ ΕΠΕ\nNICKOLAS posted a topic in Θέματα Προγραμμάτων Εταιρίας ALTEC-UNISOFT\nΈχω μία ΕΠΕ που τίθεται σε εκκαθάριση την 31/7/09. Με 30/7/09 κάνω τις εγγραφές κλεισίματος για να πάρω τις οικονομικές καταστάσεις έναρξης εκκαθάρισης. Για τις πράξεις εκκαθάρισης, (πωλήσεις, εισπράξεις, πληρωμές κλπ) θα πρέπει να ανοίξω στο X-LINE νέα χρήση (πχ 01/08/09 ως 31/12/09) ή θα χρησιμοποιήσω την ήδη υπάρχουσα χρήση? Ευχαριστώ,\nΠώς μπορώ να προσδιορίσω "που είναι τα κέρδη" μεταξύ δύο χρήσεων?\nNICKOLAS replied to NICKOLAS's topic in 'Αρθρα και Μελέτες Λογιστικών θεμάτων\nΠρακτικά τό πρόβλημα μου έχει ως εξής Μία επιχείρηση έκανε κέρδη στην χρήση 2007 100.000,00 Ευρώ. Θέλω να βρώ αυτά τα 100 χιλιάρικα πού είναι μέσα στη επιχείρηση. Δηλαδή, αύξησαν τα αποθέματα εμπορευμάτων ?, μείωσαν υποχρεώσεις ?, αγοράστηκαν πάγια ?, κλπ. Ψάχνω δηλαδή να εντοπίσω πως ενσωματώθηκαν τα αποτελέσματα αυτά στα στοιχεία του ενεργητικού και στα στοιχεία των υποχρεώσεων της εταιρείας. και όχι σε αφηρημένα στοιχεία (πχ κεφάλαιο).\nNICKOLAS posted a topic in 'Αρθρα και Μελέτες Λογιστικών θεμάτων\nΘα ήθελα την βοήθειά σας στο εξής Έχω ως βάση τον Ισολογισμό της 31/12/2006. Κατά την χρήση 2007 από την λειτουργία της επιχείρησης προκύπτουν μεταβολές στα στοιχεία του Ισολογισμού της 31/12/2006 και τα αποτελέσματα της χρήσης (κέρδη ή ζημίες) ενσωματώνονται στον Ισολογισμό της 31/12/2007. Με ποιά διαδικασία μπορώ να εντοπίσω "που πήγαν" τα αποτελάσματα της επιχείρησης? Φυσιολογικά θα πρέπει τα αποτελέσματα νε έχουν μετασχηματιστεί σε στοιχεία Ενεργητικού και Παθητικού. Όμως η απλή αφαίρεση των ποσών των Ισολογισμών δεν μου δίνει τα αποτελάσματα της χρήσης. Ελπίζω να έχω διατυπώσει σαφώς το\nNICKOLAS replied to a topic in Γ ΚΠΣ 2000-2006\nΠερί του θέματος, άκουσα την εξής διαδικασία μέσω τράπεζας: Αγοράζεις ομόλογα με δάνειο εξασφαλισμένο με το ίδιο το ομόλογο. Τα ομόλογα αυτά δεν εμφανίζουν ημερομηνία αγοράς οπότε μπορείς να επικαλεστέις ως ημερομηνία κτήσης τους την ημερομηνία που θέλεις. Η διαφορά μεταξύ εξόδων & τόκων του δανείου & απόδοσης του ομολόγου είναι μικρή. Περισσότερα δεν γνωρίζω για τις λεπτομέρειες, απλά αναφέρω κ'άτι που άκουσα ότι εφαρμόζεται.\nΑΔΕΙΑ ΛΕΙΤΟΥΡΓΙΑΣ ΓΙΑ ΣΥΝΕΡΓΕΙΟ ΓΕΩΡΓΙΚΩΝ ΜΗΧΑΝΗΜΑΤΩΝ\nNICKOLAS replied to sofi's topic in Θέματα σύστασης Εταιριών\nΑν εννοείς τρακτέρ & παρόμοια οχήματα δεν βλέπω γιατί δεν χρειάζεσαι άδεια. Αν επισκευάζεις εργαλεία πχ. ηλεκτρικά πριόνια τότε σίγουρα δεν χρειάζεσαι αδεια. Προσοχή στα πρόσθετα βιβλία.\nΑΝΕΞΗΓΗΤΟ ΣΒΗΣΙΜΟ ΟΘΟΝΗΣ ΣΕ ΥΠΟΛΟΓΙΣΤΗ ΜΕ ΜΗΤΡΙΚΗ SHUTTLE\nNICKOLAS replied to savraki's topic in Τεχνικά θέματα Η/Υ καθώς και Προγρ. Windows - Word -Excel κλπ\nΑς επανέλθουμε στο αρχικό πρόβλημα του συνάδλφου το οποίο τυγχάνει να είναι και δικό μου πρόβλημα.. Χρησιμοποιώ ένα Pentium IV και μου παρουσίασε το ίδιο πρόβλημα. Μάλιστα είναι η ΤΡΙΤΗ φορά που μου το παρουσιάζει τώρα. Η προσωρινή λύση για 8-10 μήνες ήταν να αλλάξω ανεμιστηράκι. Δοκιμάστε το. Παραδόξως πιάνει.. Αυτή την φορά θα δοκιμάσω να το φυσήξω..\nNICKOLAS posted a question in Κατηγορία Λοιπών θεμάτων\nΜε αφορμή την σχετική δημοσίευση του ΛΣΑ θα ήθελα να ρωτήσω: Ρε παιδιά παίρνετε εσείς αυτές τις αμοιβές ? Παίρνει κανείς από τα μέλη του ΛΣΑ αυτές τις αμοιβές? Γιατί εδώ στην επαρχία εμένα μου ακούγετε ολίγον ανέκδοτο αμοιβή για Β΄κατηγ. 250,00 πλέον δηλώσεων, πλέον μισθοδοσίων κλπ. Και αν πράγματι ισχύουν αυτές οι αμοιβές έχει καλώς. Αν όμως δεν ισχύουν γιατί το δημοσιεύουν? Το έχουμε ξανασυζητήσει αλλά αν δεν βαριέστε ας το ξανακουβεντιάσουμε.\nΕπιδοτηση για βιντεοκλαμπ,ποσό που απιτείται για τον εξοπλισμό\nNICKOLAS replied to a question in Λοιπά επενδυτικά\nΣίγουρα το ποσό που θα χρειαστείς θα είναι πολύ πολύ μεγαλύτερο από την πενιχρή επιδότηση του ΟΑΕΔ. Για πληροφορίες ίσως μπορείς να πάρεις από τον σύνδεσμo καταστημάτων DVD.\nΑΝΑΓΡΑΦΗ ΤΩΝ ΣΤΟΙΧΕΙΩΝ ΤΟΥ ΩΦΕΛΙΜΟΥ & ΜΙΚΤΟΥ ΒΑΡΟΥΣ ΣΤΑ ΦΙΧ\nNICKOLAS replied to NICKOLAS's question in Κατηγορία Λοιπών θεμάτων\nΕιρήνη, Καλή Χρονιά και ευχαριστώ για την ανταπόκρισή σου. Πολλά φορτηγά (πχ. Δημοσίας χρήσης) αναγράφουν στην καρότσα τους στοιχεία για το μικτό & το καθαρό βάρος του οχήματος καθώς και την έδρα τους κλπ. Επειδή πρόσφατα πελάτης μου αγόρασε ένα βανάκι 800 Kg & επειδή έχω δεί και τέτοιου είδους ΦΙΧ να αναγράφουν τα στοιχεία αυτά, ερωτώ αν αυτά τα στοιχεία που γράφουν τα φορτηγά στο πλάι της καρότσας τους είναι υποχρεωτικό να αναγράφονται ή όχι & άν ναι, ποιά υπηρεσία το απαιτεί?\nΘα μπορούσε κάποιος να με πληροφορήσει για το εξής. Είναι υποχρεωτική η αναγραφή των στοιχείων "επαγγελματικό" ή "εμπορικό" κλπ καθώς και του ωφέλιμου & μικτού βάρους πάνω στα επαγγελματικά αυτοκίνητα? Αν ναί ποιά υπηρεσία το απαιτεί ? Eνδιαφέρομαι αν ισχύει για βανάκι ωφέλιμου βάρους 800 kg.\nΠρόβλημα με τα ελληνικα σε ΕΣΟΔΑ-ΕΞΟΔΑ (Dos version)\nNICKOLAS replied to a topic in Θέματα Προγραμμάτων Εταιρίας ALTEC-UNISOFT\nΑν αναφερεσε στο προγραμμα της ALTEC, δοκίμασε Alt+Ctrl+F2\nΑΛΛΑΓΗ ΩΡΩΝ ΕΡΓΑΣΙΑΣ ΚΑΘΗΓΗΤΗ ΞΕΝΩΝ ΓΛΩΣΣΩΝ\nNICKOLAS replied to a question in Προσλήψεις - Συμβάσεις εργασίας\nΣε αντίστοιχη περίπτωση προσκόμισα μόνο μία απλή δήλωση σε λευκό χαρτί, του εργοδότη για το νέο ωράριο και μία αντίστοιχη δήλωση του εργαζόμενου περί αποδοχής του νέου, μειωμένου ωραρίου. Οι δηλώσεις αυτές περιείχαν αναφορά στην αρχική σύμβαση εργασίας. Πίνακας προσωπικού, αν και προσκόμισα δεν τον παρέλαβαν με το αιτιολογικό ότι "..αποτελεί μεταβολή ήδη δηλωθέντος εργαζομένοϋ..."\nΤΡΟΠΟΠΟΙΗΣΗ ΚΑΤΑΣΤΑΤΙΚΟΥ ΠΡΙΝ ΤΗΝ ΕΝΑΡΞΗ ΣΤΗ ΔΟΥ\nNICKOLAS replied to MITAK's topic in Θέματα σύστασης Εταιριών\nΑντιμετώπισα ακριβώς το ίδιο πρόσφατα. Δεν υπήρξε πρόβλημα. Κατέθεσα την τροποποίηση στην ΔΟΥ, μετά Πρωτοδικείο, μετά ΔΟΥ για έναρξη, με ημερομηνία ίδρυσης την ημερομηνία του τροποποιητικού.\nΣτις υποβληθείσες ηλεκτρονικά δηλώσεις ΑΠΔ α΄3μηνου '05 έλαβα μύνημα ότι υπάρχουν λάθη και ασυμφωνίες στα στοιχεία των εργαζομένων. Τις δηλώσεις τις υποβάλλω αντιγράφοντας την προηγούμενη περίοδο στην τρέχουσα και δεν πειράζω καθόλου τα σταθερά στοιχεία των εργαζομένων. Μήπως μπορεί καποιος να με διαφωτίσει γιατί οι προηγούμενες ΑΠΔ πέρασαν και η ΑΠΔ α΄3μήνου δεν έγινε αποδεκτή? Έχει αλλάξει κάτι?\nΕΝΤΥΠΟ ΛΗΞΗΣ ΣΥΜΒΑΣΗΣ ΟΡΙΣΜΕΝΟΥ ΧΡΟΝΟΥ\nNICKOLAS replied to a question in Θέματα ΟΑΕΔ - επιδομάτων ανεργίας\nΕπισυνάπτω το αρχείο ___________________________.doc\nΤροπος ενημέρωσης βιβλίου αδειών εργαζομένων?\nNICKOLAS replied to a question in Ειδικά θέματα - Βιβλίο Αδειών\nΔεν χρειάζεται θεώρηση. Απλά υπογραφή από τον εργαζόμενο για τα στοιχεία της εγγραφής που γίνεται για την άδειά του.\nNICKOLAS replied to a topic in Θέματα σύστασης Εταιριών\nΜε όλο τον σεβασμό προς την άποψη των εμπειροτέρων επισυνάπτω σχετικό άρθρο που αναφέρει κατάργηση της εισφοράς 0,5% υπέρ του Ταμείου Νομικών στο κεφάλαιο κάθε συνιστόμενης εμπορικής εταιρείας. Επειδή με ενδιαφέρει παρακαλώ να το αποσαφηνήσουμε. ____________.doc\nΤ ο πρώτο βήμα είναι πράγματι η σύνταξη του καταστατικού. Έπεται η πληρωμή του αναλογούντος φόρου συγκέντρωσης κεφαλαιόυ 1% στην ΔΟΥ της έδρας της επιχείρησης και κατόπιν αυτά που αναφέρεις. Εχω την εντύπωση ότι κάποια εισφορά (0,50%) από αυτές που αναφέρεις έχει καταργηθεί. Ψάξε στον κόμβο να βρείς τι ισχύει..\nΕΠΙΧΕΙΡΗΣΗ ΣΕ ΒΙΠΕ ΜΕ ΕΔΡΑ ΤΗΝ ΟΙΚΙΑ\nNICKOLAS replied to NICKOLAS's topic in Θέματα σύστασης Εταιριών\nΚάποια βοήθεια κανείς?


Όσιος στάρετς Ανατόλιος ( Ποτάποφ) ο νεώτερος της Όπτινα, Ο Θεός αγαπάει την ελευθερία. Όπου το πνεύμα Κυρίου εκεί ελευθερία… | iconandlight\nΌσιος στάρετς Ανατόλιος ( Ποτάποφ) ο νεώτερος της Όπτινα, Ο Θεός αγαπάει την ελευθερία. Όπου το πνεύμα Κυρίου εκεί ελευθερία…\nJuly 29, 2016 by iconandlight\nΌσιος στάρετς Ανατόλιος ( Ποτάποφ) ο νεώτερος της Όπτινα +1922\nO στάρετς Ανατόλιος, που ονομάστηκε «νεότερος» για να ξεχωρίζει από τον άλλο στάρετς Άνατόλιο,το Ζερτσάλωφ, ήταν ένας από τους πιο συμπαθείς στάρετς της Όπτινα. Ξεχώριζε για το προορατικό του χάρισμα και την αγάπη του κι ήταν ο πρώτος ίσως από τους γέροντες πού δέχτηκε σχεδόν μαρτυρικό θάνατο. Στο πρόσωπο του στάρετς Ανατολίου μπορούσες να διακρίνεις κάτι από τη φρεσκάδα πού ‘χουν τ’ αγριολούλουδα, είχε πάντα μια νεανική διάθεση και μια ήρεμη χαρά.\n1. Η πνευματική καθοδήγηση του γέροντα Ανατόλιου ήταν μια πλήρης αποδοχή της ελευθερίας. Ποτέ δεν απαιτούσε από κανέναν να δεχθή να κάμει κάτι που δεν το είχε καταλάβει ο ίδιος• μόνο και μόνο γιατί ήταν εντολή του. Πάντοτε άφηνε στα πνευματικά του τέκνα την άνεση, να κάμουν, ή να μη κάμουν, αυτό που τους έλεγε. Η ευλογία του δεν ήταν ποτέ εντολή. Ήταν πάντοτε μια πρόσκληση• μια υπόδειξη.\n— Τι είναι αυτά που λέτε; Ο Θεός την αγαπάει την ελευθερία. Όπου το πνεύμα Κυρίου εκεί ελευθερία, όπως λέει ο απόστολος. Με το ζόρι δεν θέλει να γίνεται τίποτε! Κανέναν δεν τραβάει κοντά Του με το ζόρι! Δεν δεσμεύει κανέναν. Καλούμε να ρθούν στο σπίτι μας, επειδή το θέλουν. Έτσι και ο Χριστός κάλεσε τους Ιουδαίους. Δεν αποκλείει κανέναν. Όλους, μας υπόσχεται να μας αναπαύσει κοντά Του! «Δεύτε προς με πάντες οι κοπιώντες και πεφορτισμένοι• καγώ αναπαύσω υμάς» (Ματθ. 11, 28). Και όταν εμείς δεν πηγαίνωμε κοντά Του, δεν μας τραβάει με το ζόρι!\n«…Στις Εκκλησίες θα εμφανιστούν αιρέσεις και σχίσματα ,κι όπως προείπαν οι άγιοι Πατέρες, στους θρόνους των ιεραρχών και τα μοναστήρια θα υπάρχουν άνδρες αδόκιμοι και άπειροι στην πνευματική ζωή. Γι αυτό θα εξαπλωθούν παντού αιρέσεις και θα πλανήσουν πολλούς ανθρώπους. Ο εχθρός του ανθρωπίνου γένους θα ενεργεί με πονηρία με σκοπό να ελκύση εντός της αιρέσεως, εάν ήτο δυνατόν, ακόμη και τους εκλεκτούς.\nΔεν θα αρχίσει κατ’ ευθείαν να απορρίπτη τα δόγματα της Αγίας Τριάδος, την Θεότητα του Ιησού Χριστού και την αρετή της Θεοτόκου, αλλά θα αρχίση ανεπαισθήτως να διαστρέφη τις διδασκαλίες και τις παραδόσεις της Εκκλησίας και το πραγματικό νόημά τους, όπως μας παρεδόθησαν απο τους Αγίους Πατέρες εν Αγίω Πνεύματι. Ολίγοι θα ανντιληφθούν αυτές τις πανουργίες του εχθρού, εκείνοι μόνον οι πλέον πεπειραμένοι εις την πνευματικήν ζωήν. Οι αιρετικοί θα πάρουν την εξουσίαν επί της Εκκλησίας και θα τοποθετήσουν ιδικούς των υπηρέτας παντού, οι δέ πιστοί θα καταφρονώνται.\nΟ Κύριος είπεν: «από των καρπών αυτών επιγνώσεσθε αυτούς», και έτσι από τους καρπούς των, όπως επίσης και από τις ενέργειες των αιρετικών αγωνίσου να διακρίνης αυτούς από τους αληθινούς ποιμένας. Αυτοί είναι πνευματικοί ληστές, λεηλατούντες το πνευματικόν ποίμνιον και θα εισχωρούν εις την αυλήν των προβάτων (την Εκκλησίαν) αναβαίνοντες αλλαχόθεν (και όχι από την πύλην), όπως ακριβώς προείπεν ο Κύριος. Θα εισχωρούν παρανόμως, μεταχειριζόμενοι βίαν και καταπατούντες τους θείους θεσμούς. Ο Κύριος τους αποκαλεί κλέπτας (Ιω. ι’, 1). Πράγματι, το πρώτο έργο που θα κάνουν θα είναι ο διωγμός των αληθινών ποιμένων, η φυλάκισις και η εξορία τους, διότι χωρίς αυτό θα είναι αδύνατον σ’ αυτούς να λεηλατήσουν τα πρόβατα.\nΓι’ αυτό παιδί μου όταν ίδης την παραβίασιν της πατερικής παραδόσεως και των θείων εντολών εις την Εκκλησίαν, της τάξεως που εγκαθιδρύθη από τον ίδιο τον Θεό, γνώριζε ότι οι αιρετικοί έχουν ήδη εμφανισθεί, αν και προς το παρόν μπορεί να αποκρύπτουν την ασέβειά τους. Ακόμη θα διαστρέφουν την Αγίαν Πίστιν ανεπαισθήτως με σκοπό να επιτύχουν, καλύτερα να παραπλανήσουν και δελεάσουν τους απείρους στα δίκτυα τους. Ο διωγμός δεν θα στρέφεται μόνον εναντίον των ποιμένων, αλλά εναντίον όλων των υπηρετών του Θεού, διότι όλοι εκείνοι που θα κυβερνώνται από την αίρεσιν δεν θα ανέχονται την ευσέβειαν. Να αναγνωρίζης αυτούς τους λύκους με ένδυμα προβάτων, από τις υπερήφανες διαθέσεις τους και την αγάπη τους για την εξουσία. Θα είναι συκοφάντες, προδότες, ενσπείροντες πανταχού έχθραν και κακίαν. Οι αληθινοί υπηρέται του Θεού είναι ταπεινοί, αγαπούν τον πλησίον και είναι υπήκοοι εις την Εκκλησίαν.\nΟι Μονάζοντες θα καταπιέζονται μεγάλως από τους αιρετικούς και ο μοναχικός βίος θα περιφρονείται. Τα Μοναστήρια θα λιγοστεύσουν, ο αριθμός των μοναχών θα μειωθεί και αυτοί που θα μένουν θα υποφέρουν ποικίλους εκβιασμούς. Αυτοί οι εχθροί του μοναχικού βίου τέλος πάντων έχοντες εμφάνισιν μόνον ευσεβείας, θα προσπαθούν να ελκύουν τους μοναχούς με το μέρος των, υποσχόμενοι σ’ αυτούς προστασία και γήινα αγαθά, κακοποιούντες τους αντιτιθεμένους σ’ αυτούς με διώξεις.\nΑυτές οι κακοποιήσεις θα προξενούν μεγάλη απόγνωση στους ολιγοψύχους, αλλά εσύ παιδί μου να χαίρεσαι διότι έχεις ζήσει μέχρι τούτον τον καιρόν, επειδή σύμφωνα με τον λόγον του Κυρίου (Ματθ., ι’, 32), οι πιστοί τότε, πού δεν θα έχουν δείξει άλλες αρετές, θα λάβουν στεφάνους μόνον και μόνον επειδή εστάθησαν στερεοί εις την πίστιν.\nΝα φοβήσαι τον Κύριον παιδί μου. Να φοβήσαι μήπως απωλέσης τον στέφανον που ετοιμάσθηκε για σένα. Να φοβήσαι μην αποβληθής παρά του Κυρίου εις το σκότος το εξώτερον και την αιώνιον κόλασιν. Στέκε ανδρείως εις την πίστιν και εάν είναι αναγκαίον υπόμενε διωγμούς και άλλες θλίψεις διότι ο Κύριος θα είναι μαζί σου, και οι άγιοι Μάρτυρες και Ομολογηταί θα βλέπουν με χαρά τους αγώνας σου.\nΌμως αλλοίμονον στους μοναχούς σ’ αυτές τις ημέρες που θα είναι δεμένοι με υπάρχοντα και πλούτη, οι οποίοι ένεκα της αγάπης της «ειρήνης» θα είναι έτοιμοι να υποταχθούν εις τους αιρετικούς. Αυτοί θα αποκοιμίζουν την συνείδησή τους με το να λένε «εμείς συντηρούμε και σώζομε το μοναστήρι, και ο Κύριος θα μας συγχωρήση». Οι ταλαίπωροι και τυφλοί δεν αντιλαμβάνονται ότι δια μέσου της αιρέσεως οι δαίμονες θα εισέρχονται στο μοναστήρι, το οποίον δεν θα είναι πλέον τότε ένα άγιο μοναστήρι, αλλά γυμνοί τοίχοι από όπου η χάρις θα αποχωρεί.\nΟ Θεός οπωσδήποτε είναι ισχυρότερος από τους εχθρούς και ποτέ δεν θα εγκαταλείψη τους δούλους του. Αληθινοί Χριστιανοί θα ευρίσκονται έως τέλους του αιώνος τούτου, μόνον που θα προτιμούν να ζουν σε απομακρυσμένους και ερημικούς τόπους. Να μην φοβήσαι τις θλίψεις, αλλά μάλλον να φοβήσαι την ολέθριον αίρεσιν, διότι αυτό είναι που μας γυμνώνη από την θεία χάρη και μας χωρίζει από τον Χριστόν. Αυτός είναι και ο λόγος διά τον οποίον ο Κύριος μας έδωσε την εντολή να θεωρούμε τους αιρετικούς σαν Χριστοκαπήλους και ειδωλολάτρας. Και έτσι παιδί μου ενδυναμού με την χάριν του Ιησού Χριστού. Βιάσου να ομολογήσεις υπέρ της πίστεως και να υπομένεις θλίψεις σαν καλός στρατιώτης του Κυρίου Ιησού Χριστού (Β’ Τιμ. β’, 1-3), ο οποίος είπε «γίνου πιστός άχρι θανάτου, και δώσω σοι τον στέφανον της ζωής» (Αποκ. β’, 10).\nΕις Αυτόν συν τω Πατρί και τω Αγίω Πνεύματι ας είναι η δόξα, τιμή και κράτος εις αιώνας αιώνων. Αμήν. (Από το Orthodox Life, τ.3, του 1993)


Αρνητικά Συναισθήματα - Page 2\n05-11-2019, 20:49 #16\nΌλα αυτά που σκέφτεσαι τα έχεις πει στις πρώτες 2 που ανάφερες; να ξέρεις δεν είναι ωραίο να σου λέει κάποιος συνέχεια για τα αρνητικά σου. Να γίνει μια συζήτηση οκ. Αλλά να στα χτυπάνε δεν είναι ωραίο. Άσε που μπορεί να είναι η γνώμη τους απλά και να μην ισχύει.. Δεν ξέρω.\nΌσο αφορά τις άλλες. Από πότε ο λιγότερο όμορφος είναι και κατώτερος; Η ομορφιά με τα χρόνια αλλάζει, χάνεται.. Ο χαρακτήρας όμως μένει! Αν είσαι καλά μαζί τους γιατί να σκέφτεσαι την εμφάνιση; Ο καθένας είναι όπως είναι. Μακάρι πριν γεννηθεί κάποιος να μπορούσε να επιλέξει το σώμα που θα ήθελε να είχε όταν μεγαλώσει. Αλλά να σου πω? Πάλι ευχαριστημένος δεν θα ήταν. Ποσες έχουν σγουρά μαλλιά και θέλουν ίσια ή και το αντίθετο;\n05-11-2019, 21:31 #17\nΣτις 2 πρώτες Ναι έχω μιλήσει πολλές φορές. Το πρόβλημα ήταν ουσιαστικά ότι εγώ ένιωθα σαν την Τρίτη εκεί μέσα. Με την πρώτη ήμασταν παρέα χρόνια , όταν "ήρθε" η δεύτερη άλλαξαν όλα. Δεν είναι ότι την κατηγορώ απλά ξαφνικά έγινα η τρίτη κανένας δεν μου μίλαγε από την παρέα , όταν έβγαιναν δεν με καλούσαν κτλ. Στην αρχή νόμιζα ότι είναι στο μυαλό μου αλλά μετά και αλλά άτομα από την παρέα μας το επισήμαναν ότι αυτές οι δύο με έχουν ψιλογραμμενη. Όταν τους μίλησα για αυτά την πρώτη φορά κάπως έκαναν ότι κατάλαβαν αλλά δεν αλλαξε τπτ και την δεύτερη φορά λίγο πολύ μου είπαν ότι είναι πρόβλημα μου και αυτές δεν ενοχλούνται από την κατάσταση και ούτε βλέπουν αυτά που λέω.\nΜε τις άλλες κοπέλες δεν νιώθω κατώτερη μόνο γιατί είναι ομορφότερες αλλά νιώθω ότι τώρα εγώ γίνομαι σφινα στην παρέα. Έτσι έχω καταλήξει να νιώθω ξένη σε όλες τις παρέες\n05-11-2019, 21:43 #18\nΣυγνώμη για την ερώτηση. Πόσο είσαι;\n05-11-2019, 22:05 #19\nΕίμαι 17 χρονών\n05-11-2019, 23:13 #20\nΌλα αυτά που σου λένε αυτές οι δύο.. Τα βλέπεις σε σένα? Ή θα θέσω καλύτερα την ερώτηση... Τα έβλεπες πριν στα πούνε;\n06-11-2019, 14:08 #21\nΚοίτα αναγνωρίζω το ότι μπορεί να υψωνω τοίχος ή το ότι μπορεί σε άτομα που δεν ξέρω να γίνομαι ξινή . Αλλά όχι δεν με θεωρώ κακία. Δεν ξέρω , σε ένα βαθμό τα αναγνωρίζω αλλά δεν ξέρω....\nΘα ήθελα να αλλάξω αν είναι\n06-11-2019, 16:34 #22\nΜια απορία πρώτα. Θες να αλλάξεις γιατί σου είναι δύσκολο όλο αυτό ή θες για να σε ξανά βάλουν στην παρέα αυτές οι 2;\n06-11-2019, 18:26 #23\nΘέλω να αλλάξω γιατί όντως το νιώθω ότι γίνετε τοξικό όλο αυτό . Όχι τόσο για τους γύρω μου όσο για εμένα την ίδια μέσα μου . Δεν με νοιάζει αν θα ξαναμπώ εκεί μέσα\n06-11-2019, 20:04 #24\nΔεν ξέρω να σου προτείνω κάποιους τρόπους. Ήμουν και εγώ ξινός (κάπως έτσι) αλλά εγω κάνω ψυχοθεραπεία και είδα αλλαγές. Συν ότι βρήκα και τις αιτίες που ήμουν έτσι.. Γενικά πως φέρεσαι; στην τάξη; συμμετέχεις ή φοβάσαι να μιλήσεις; στο σχολείο γενικά έχεις παρέες;\n06-11-2019, 21:29 #25\nΣτην τάξη μιλάω αρκετά αν και το μετανιώνω συχνά γιατί είμαι σίγουρη ότι οι περισσότεροι εκεί μέσα με αντιπαθούν. (Είμαι σε μια τάξη με όλα τα "κουλ τυπακια" και ακούω τα γέλια και τους ψιθύρους καμία φορά) . Τώρα κοντά μου ανθρώπους έχω λίγους αλλά έχω πολλούς γνωστούς που θα ανταλλάξουμε καμία κουβέντα\n06-11-2019, 21:36 #26\nΓιατί σε αντιπαθούν; σου έχουν δείξει κάτι τέτοιο ή έτσι πιστεύεις;\n06-11-2019, 21:47 #27\nΔεν έχει πει κανένας ευθέως ότι "Α ξες κάτι εγώ αυτή δεν την συμπαθώ" αλλά έχω πετύχει τρία τέσσερα κορίτσια από το τμήμα μου να με κοιτάνε όλες μαζι και μόλις γυρνάω να χαχανιζουν και να ψιθυρίζουν. Επίσης η φίλη μου (μια από αυτές τις δύο που με λένε ξινή κτλ) λέει ότι δεν Είμαι ιδιαίτερα συμπαθής στην τάξη\n06-11-2019, 21:49 #28\nΕκτός από την συμπεφορα σου που λες ότι είναι περίεργη. Φαίνεται στο πρόσωπο σου; στις εκφράσεις σου; Ασχολίαστο αυτό με την φίλη σου.\n06-11-2019, 21:52 #29\nΝομίζω πως στις εκφράσεις μου φαίνεται ότι ντρέπομαι και ότι φοβάμαι. Γιατί συνήθως κουνάω νευρικά τα χέρια ή είμαι μαζεμένη όσο γίνετε πάνω στην καρέκλα. Δεν ξέρω δεν θεωρώ ότι αυτή είναι συμπεριφορά ξινου ανθρώπου\n06-11-2019, 21:53 #30\nΜου κάνει εντύπωση πραγματικά γιατί έχεις τέτοια συμπεριφορά. Τι φοβάσαι; τι σου λείπει;


Προδιαγραφές Εισηγήσεων – Εταιρεία Ειδικής Παιδαγωγικής Ελλάδος\nPosted 17 Οκτωβρίου 2009 Admin\nΑναλυτική περιγραφή προδιαγραφών των εισηγήσεων\nΤα πρακτικά του 2ου Πανελλήνιου Συνεδρίου «Η Ειδική Αγωγή Αφετηρία Εξελίξεων στην Επιστήμη και στην Πράξη» θα δημοσιευτούν σε ειδικό τόμο, σε ηλεκτρονική μορφή για τους συνέδρους και σε έντυπη μορφή για τους εισηγητές.\nΣε όλο το κείμενο θα πρέπει να χρησιμοποιηθούν χαρακτήρες γραμματοσειράς Times New Roman, σε μονό διάστιχο και πλήρη στοίχιση. Στον τίτλο, στα ονόματα των συγγραφέων, καθώς και στις διευθύνσεις τους εφαρμόζεται στοίχιση στο κέντρο. Επίσης, απαιτείται να τηρηθούν τα διαστήματα μεταξύ των γραμμών και οι εσοχές των παραγράφων. Το κείμενο της κάθε εισήγησης δε θα πρέπει να ξεπερνά τον μέγιστο αριθμό των 6000 λέξεων.\nΜπορείτε να κατεβάσετε ένα υπόδειγμα εργασίας εδώ.\nΜπορείτε να κατεβάσετε όλο το άρθρο με τις προδιαγραφές των εισηγήσεων σε μορφή «doc» εδώ ή σε μορφή «pdf» εδώ\nΠαρατηρήσεις για τις εργασίες\nΌλες οι εισηγήσεις θα πρέπει να συνοδεύονται από το Συνοδευτικό Δελτίο Κατάθεσης Εισηγήσεων, ώστε να διευκολύνεται η κατηγοριοποίησή τους και η διαδικασία της κρίσης.\nΤο σύνολο του εγγράφου να είναι διαμορφωμένο με γραμματοσειρά Times New Roman.\nΓια τη διαμόρφωση του εγγράφου που θα αποστείλετε, ακολουθήστε την παρακάτω διαδικασία επιλέγοντας αρχικά:\nΔιάταξη σελίδας/ Διαμόρφωση σελίδας/ Περιθώρια: Πάνω: 2.8 cm/ Κάτω: 3.9 cm/ Δεξιά: 2.2 cm/ Αριστερά: 2.2 cm/ Βιβλιοδεσίας: 0 cm/ Κεφαλίδα: 0 cm/ Υποσέλιδο: 0 cm. Στη συνέχεια επιλέξτε: Χαρτί/ Μέγεθος Χαρτιού/ Προσαρμοσμένο μέγεθος: Πλάτος: 17 cm/ Ύψος: 24 cm. Στη συνέχεια εφαρμόστε: Διάταξη/ Σελίδα / Κατακόρυφη στοίχιση: Επάνω.\nΝα τηρηθούν με προσοχή τα χαρακτηριστικά της γραμματοσειράς στην αρχή της πρώτης σελίδας της εργασίας, όπου πρέπει να περιλαμβάνονται τα εξής:\nΤίτλος Εισήγησης: Times New Roman, μέγεθος 16, Bold, στοίχιση στο κέντρο. Ακολουθεί μια κενή γραμμή.\nΟνόματα συγγραφέων: Times New Roman, μέγεθος 12, Bold. Υπογραμμίστε το όνομα του συγγραφέα που αναμένεται να προβεί στην ανακοίνωση ως ομιλητής στο συνέδριο. Στοίχιση στο κέντρο. Τα ονόματα των συγγραφέων θα φέρουν πίσω εκθέτες, οι οποίοι θα παραπέμπουν στις επαγγελματικές διευθύνσεις τους. Ακολουθούν δύο κενές γραμμές.\nΔιευθύνσεις: Times New Roman, μέγεθος 10. Στοίχιση στο κέντρο.\nE–mail: Times New Roman, μέγεθος 10. Στοίχιση στο κέντρο.\nΑκολουθούν δύο κενές γραμμές και στη συνέχεια η ΠΕΡΙΛΗΨΗ (μέχρι 150 λέξεις). Ακολουθεί μία κενή γραμμή και οι ΛΕΞΕΙΣ-ΚΛΕΙΔΙΑ (μέχρι 4 λέξεις). Ακολουθούν δύο κενές γραμμές και αναγράφεται ο τίτλος της πρώτης ενότητας του βασικού κειμένου.\nΣτην παράγραφο που έπεται κάθε τίτλου, δεν υπάρχει εσοχή. Σε όλες τις άλλες παραγράφους εμφανίζεται εσοχή.\nΔε θα πρέπει να εισαχθούν κεφαλίδες, υποσέλιδα ή αριθμοί σελίδων. Οι υποσημειώσεις θα πρέπει να αποφεύγονται.\n· Σε περίπτωση που είναι απαραίτητη η χρήση κουκκίδων να επιλέγεται μορφοποίηση: Κουκκίδες/ όπως στο παρόν υπόδειγμα.\nΟι ενότητες του κειμένου της εργασίας δεν πρέπει να είναι αριθμημένες. Ο τίτλος κάθε ενότητας θα είναι με κεφαλαία, Times New Roman, μέγεθος 11, Bold. Το κυρίως κείμενο πρέπει να είναι γραμματοσειράς Times New Roman, μέγεθος 10. Μπορούν να χρησιμοποιηθούν χαρακτήρες Bold για να τονίσουν έναν όρο ή μια σημαντική λέξη, όμως αυτό θα πρέπει να γίνεται με φειδώ. Να υπάρχει ένα κενό ανάμεσα στο κείμενο της προηγούμενης ενότητας και στον τίτλο της επόμενης. Δε θα χρησιμοποιηθεί κενό ανάμεσα στον τίτλο της ενότητας και στο κείμενο που ακολουθεί.\nΟ τίτλος κάθε υποενότητας πρέπει να είναι με μικρά γράμματα, Times New Roman, μέγεθος 10, Bold. Πρέπει να υπάρχει ένα κενό ανάμεσα στο κείμενο της προηγούμενης υποενότητας και στον τίτλο της επόμενης. Δε χρειάζεται κενό ανάμεσα στον τίτλο της υποενότητας και στο κείμενο που ακολουθεί. Επίσης, δεν πρέπει να υπάρχει κενό ανάμεσα στον τίτλο μιας ενότητας και της πρώτης υποενότητας που ακολουθεί.\nΣΧΗΜΑΤΑ ΚΑΙ ΠΙΝΑΚΕΣ\nΤα σχήματα ή γραφήματα θα πρέπει να αναφέρονται στο κείμενο και να ενσωματώνονται όσο το δυνατό πλησιέστερα στο σημείο που γίνεται η αναφορά τους. Όλα τα σχήματα και τα γραφήματα θα πρέπει να τοποθετούνται σε στοίχιση στο κέντρο και σε οριζόντια διάταξη σε σχέση με το κείμενο. Δεν πρέπει να ξεπερνούν το πλάτος του σώματος του κειμένου. Κάθε σχήμα πρέπει να χωρίζεται με μία κενή γραμμή από το σώμα του κειμένου (πάνω και κάτω). Επίσης, να φέρει τίτλο σε πλήρη στοίχιση που θα βρίσκεται πάνω από τον πίνακα.\nΗ ποιότητα των σχημάτων πρέπει να είναι υψηλή, ώστε να διασφαλίζεται η άρτια αναπαραγωγή τους κατά την εκτύπωση. Προτιμάται μορφοποίηση bitmap. Τα σχήματα που δημιουργούνται με το σχεδιαστικό εργαλείο του Word θα πρέπει να είναι ομαδοποιημένα. Τα σχήματα και τα γραφήματα να δίνονται σε αποχρώσεις του γκρι, ώστε να διακρίνονται καθαρά σε ασπρόμαυρη εκτύπωση.\nΟι πίνακες θα πρέπει να αναφέρονται στο κείμενο και να ενσωματώνονται όσο το δυνατό πλησιέστερα στο σημείο που γίνεται η αναφορά τους. Η μορφοποίηση κάθε πίνακα θα πρέπει να είναι όμοια με το υπόδειγμα, χωρίς κατακόρυφες γραμμές. Εμφανίζονται η πάνω και η κάτω γραμμή του πίνακα, καθώς και η κάτω γραμμή των εσωτερικών τίτλων των ενοτήτων. Οι εμφανιζόμενες γραμμές κάθε πίνακα να έχουν μέγεθος 1 στιγμής (Επιλέξτε γραμμή πίνακα/ Δεξί κλικ/ Ιδιότητες πίνακα/ Πίνακας/ Περιγράμματα και σκίαση/ Περιγράμματα/ Πλάτος 1στ./ ΟΚ).\nΚάθε πίνακας πρέπει να έχει τίτλο σύμφωνα με το υπόδειγμα και στοίχιση στο κέντρο. Επίσης, να χωρίζεται με μία κενή γραμμή από το σώμα του κειμένου (πάνω και κάτω).\nΒΙΒΛΙΟΓΡΑΦΙΚΕΣ ΑΝΑΦΟΡΕΣ ΚΑΙ ΒΙΒΛΙΟΓΡΑΦΙΑ\nΗ διαμόρφωση του κειμένου και η καταχώριση της βιβλιογραφίας πρέπει να ακολουθεί το στυλ γραφής του APA (American Psychology Association). Οι βιβλιογραφικές αναφορές θα πρέπει να επισημαίνονται στο κυρίως κείμενο ονομαστικά και όχι αριθμητικά με το επώνυμο του/των συγγραφέα/ων και τη χρονολογία του άρθρου ή του βιβλίου, όπως Κολιάδης (2004), ή (Reschly, 2005. Gresham, 2002). Εάν υπάρχουν περισσότεροι από πέντε συγγραφείς, να αναγράφεται μόνο το όνομα του πρώτου συγγραφέα ακολουθούμενο από et al. (για ξενόγλωσσες αναφορές) ή κ.ά. (για ελληνικές). Οι έμμεσες αναφορές πρέπει να παρατίθενται όπως στο ακόλουθο παράδειγμα: (Glang, Gersten, & Morvant, 1994, όπως αναφέρεται από Greenwood, 1998.)\nΌλες οι βιβλιογραφικές αναφορές θα πρέπει να βρίσκονται στο τέλος του άρθρου, στην ενότητα ΒΙΒΛΙΟΓΡΑΦΙΑ, με αλφαβητική σειρά, μαζί οι ξενόγλωσσες και οι ελληνικές, όπως στο υπόδειγμα που ακολουθεί. Οι συγγραφείς θα πρέπει να διασφαλίζουν ότι όλες οι αναφορές που υπάρχουν στο σώμα του κειμένου εμπεριέχονται στην ενότητα ΒΙΒΛΙΟΓΡΑΦΙΑ και αντιστρόφως.\nΗ θεματική της ΒΙΒΛΙΟΓΡΑΦΙΑΣ ακολουθεί την παραπάνω διαμόρφωση: Παράγραφος/ Εσοχές/ Ειδική: Προεξοχή/ Κατά: 0,75εκ.\nΗ λίστα της βιβλιογραφίας θα πρέπει να περιέχει όλα τα στοιχεία κάθε αναφοράς, ονόματα συγγραφέων, χρονολογία, αριθμούς σελίδων και τόμων (για εργασίες σε περιοδικά και σε πρακτικά), εκδότες πρακτικών, πόλη έκδοσης (για βιβλία και τόμους) και εκδοτικό οίκο. Όλες οι αναφορές πρέπει να είναι σύμφωνες με τη μορφοποίηση που ακολουθεί, δηλαδή χωρισμός των τμημάτων κάθε αναφοράς με κόμμα και χρήση Italics για τους τίτλους περιοδικών, τόμων συνεδρίων ή βιβλίων. Περαιτέρω διευκρινίσεις μπορούν να αναζητηθούν στον οδηγό δημοσιεύσεων της American Psychology Association (ΑΡΑ) (http://www.apastyle.org/learn/faqs/format–bibliography.aspx).\n⟵Θεματικοί Άξονες Συνεδρίου\nΕγγραφή στην Ιστοσελίδα μας⟶


Aντί για διακοπές... Τούμπα! - Onsports.gr\nOnsports Team\t01 Αυγούστου 2011, 16:12\nAντί για διακοπές... Τούμπα!\nΜπορεί να μπήκε αισίως ο Αύγουστος, ο κατ' εξοχήν μήνας των καλοκαιρινών διακοπών, αλλά οι οπαδοί του ΠΑΟΚ προτιμούν να δώσουν το παρών στον αγώνα ρεβάνς με τη Βαλερένγκα όπως φαίνεται από τις ουρές που σχηματίστηκαν στα εκδοτήρια της Τούμπας.\nΟι διακοπές μπορούν να περιμένουν όταν ο ΠΑΟΚ έχει ευρωπαϊκό παιχνίδι κι αυτό έγινε σαφές από τις ουρές που σχηματίστηκαν στα εκδοτήρια της Τούμπας το πρωί της Δευτέρας (1/08).\nΜπορεί το 0-2 με το οποίο κέρδισε ο ΠΑΟΚ την Βαλερένγκα στο Οσλο να του έχει εξασφαλίσει ουσιαστικά την ευρωπαϊκή πρόκριση, ωστόσο οι φίλαθλοι του «Δικεφάλου του Βορρά» είναι αποφασισμένοι να δηλώσουν βροντερό «παρών» στον αγώνα ρεβάνς της ομάδας τους με τους Νορβηγούς.


ADDICTED TOYS 7CM TUNNEL PLUG\nΟι διαμπερές πρωκτικές σφήνες τύπου "Tunnel" της Addicted Toys είναι κατασκευασμένες από TPE υλικό, απόλυτα λείες και απαλές στην υφή για μία μοναδική αίσθηση.\nΡυθμιζόμενου μεγέθους σφιγκτήρες θηλών της Guilty Pleasure BDSM. Διαθέτουν άκρες με "μαξιλαράκια" και απαλά μαύρα πούπουλα.\nΜαύρο μαστίγιο σιλικόνης. 25,6 εκ. συνολικό μήκος.


Shock: Ανατριχιαστικός βιασμός μιας εγκύου γυναίκας - Αθηναϊκά Νέα\nΌλη η Ελλάδα είναι σοκαρισμένη από τους ισχυρισμούς για ομαδικό βιασμό μιας 25χρονης γυναίκας της πόλης στην περιοχή του Αγίου Παντελεήμονα. Η αστυνομία δίωξε τρεις Πακιστανούς ηλικίας 19, 21 και 27 ετών.\nΣύμφωνα με μια νεαρή γυναίκα, η οποία είναι τρίμηνη έγκυος και θεωρείται νοητικά καθυστερημένη, είπε στην αστυνομία, όλα ξεκίνησαν την Τρίτη το βράδυ στην Ομόνοια.\nΜια νεαρή γυναίκα βρισκόταν στο κέντρο της Αθήνας για να επισκεφτεί ένα κατάστημα κινητής τηλεφωνίας. Σύμφωνα με το θύμα, ένας νεαρός Αφγανός την πλησίασε, την έσυρε σε ένα απομονωμένο μέρος και τη βίασε. Τότε έφυγε αμέσως, αφήνοντας το ατυχές κορίτσι σε άθλια κατάσταση. Από τότε, ο δράστης βρίσκεται στη λίστα των καταζητούμενων.\nΣοκαρισμένος, ζήτησε βοήθεια από τρεις Πακιστανούς, οι οποίοι την έπεισαν να τους ακολουθήσει για να τη βοηθήσει. Έτσι μπήκαν σε ένα ταξί μαζί της και οδήγησαν στην περιοχή του Αγίου Παντελεήμονα (θεωρείται δυσλειτουργική). Η νεαρή γυναίκα, που δεν κατάλαβε τίποτα, ήταν σε αναστατωμένα συναισθήματα, μεταφέρθηκε στο υπόγειο και βιάστηκε.\nΌπως ενημέρωσε το τηλεοπτικό κανάλι MEGA, όταν το θύμα της βίας κατάφερε να δραπετεύσει, γύρισε στο αστυνομικό τμήμα και ανέφερε το περιστατικό. Ως αποτέλεσμα, λίγες ώρες αργότερα, τρεις από τους τέσσερις βιαστές έπεσαν στα χέρια της αστυνομίας. Οι συλληφθέντες θα μεταφερθούν στο εισαγγελέα της Αθήνας και ο νεαρός Αφγανός εξακολουθεί να είναι καταζητούμενος.


Τα ονόματα που ακούγονται για την ΕΡΤ3 και ηγεσίες... εν αναμονή\nΤΑ ΟΝΟΜΑΤΑ ΠΟΥ ΑΚΟΥΓΟΝΤΑΙ ΓΙΑ ΤΗΝ ΕΡΤ3 ΚΑΙ ΗΓΕΣΙΕΣ... ΕΝ ΑΝΑΜΟΝΗ από Βόρειος article https://www.voria.gr/article/to-minima-tis-notopoulou-ke-i-kinitopiisi-tou-voridi Το όνομα του καρδιολόγου και υποψήφιου βουλευτή Α' Θεσσαλονίκης Διαμαντή Γκολιδάκη ακούγεται για το τιμόνι της ΕΡΤ3 στα γαλάζια πηγαδάκια. 03.11.2019 07:30\n03/11/2019, 07:30 |\nΤο όνομα του καρδιολόγου και υποψήφιου βουλευτή Α' Θεσσαλονίκης Διαμαντή Γκολιδάκη ακούγεται για το τιμόνι της ΕΡΤ3 στα γαλάζια πηγαδάκια.\n-Τον Διαμαντή Γκολιδάκη ακούγεται να προορίζουν για να αναλάβει τις τύχες της ΕΡΤ3 διοικητικά, από την κυβέρνηση. Το όνομά του άρχισε να κυκλοφορεί στα «γαλάζια» πηγαδάκια της Θεσσαλονίκης, με τον καρδιολόγο και υποψήφιο βουλευτή Α' Θεσσαλονίκης στις πρόσφατες εκλογές, να δηλώνει σε όσους τον ρωτούν άγνοια. Νέος και άφθαρτος ο κ. Γκολιδάκης μαθαίνουμε ότι απέφυγε να αναλάβει κάποια θέση σχετική με το επάγγελμά του (ΥΠΕ, νοσοκομεία κτλ.), όμως η ΕΡΤ3 συνιστά πρόκληση και προφανώς θα του κεντρίζει το ενδιαφέρον. Αν αυτό θα μετουσιωθεί και σε ορισμό μένει να το δούμε. Γιατί υπάρχει και το όνομα του προέδρου της Διοικούσας Επιτροπής ΝΔ Θεσσαλονίκης, Τάσου Σπηλιόπουλου, ο οποίος έχει διατελέσει στην ΕΡΤ3 και στο παρελθόν και δεν έχει κρύψει το ενδιαφέρον του –υπό όρους- για την τύχη του καναλιού.\n-Έχουν περάσει δύο μήνες από τότε που για την ηγεσία της Κεντρικής Αγοράς Θεσσαλονίκης ακούστηκαν τα ονόματα των Δημήτρη Τσιτσιπάτη (για πρόεδρος) και Φάνη Παπά (για διευθύνων σύμβουλος), αλλά λευκός καπνός ακόμη δεν βγήκε. Επίσης, άλλο ένα δίδυμο, που είναι σε... αναμονή, ο Δημήτρης Γαλαμάτης (για πρόεδρος) και ο Γιάννης Τόσκας (για διευθύνων σύμβουλος), οι οποίοι προορίζονται για να αναλάβουν τον ΟΣΕΘ. Και τοποθέτηση μαθαίνουμε ότι περιμένει και η Αφροδίτη Λατινοπούλου, χωρίς να έχει γίνει γνωστό σε ποιο φορέα.\n-Με πολιτικό μήνυμα στο μπλουζάκι της η Κατερίνα Νοτοπούλου έκανε την πιο πολυσυζητημένη εμφάνιση στην έναρξη του Φεστιβάλ Κινηματογράφου Θεσσαλονίκης. Το μήνυμα αφορούσε στα όσα συμβαίνουν στη Χιλή: Es hora de cambiarlo todo (είναι η ώρα να τα αλλάξουμε όλα). Το μπλουζάκι προκάλεσε ποικίλα σχόλια από όλους τους παριστάμενους, άρα τράβηξε την προσοχή και η επιλογή πέτυχε το σκοπό της.\nΔΙΑΜΑΝΤΗΣ ΓΚΟΛΙΔΑΚΗΣ ,


Ντόρα Μπακογιάννη: Κυβέρνηση συνεργασίας για να προχωρήσουμε - Ειδήσεις - νέα - Το Βήμα Online\nΝτόρα Μπακογιάννη: Κυβέρνηση συνεργασίας για να προχωρήσουμε\nΥπέρ μιας ευρύτερης συνεργασίας φιλοευρωπαϊκών δυνάμεων την επομένη των εκλογών τάσσεται η κυρία Ντόρα Μπακογιάννη, η οποία εμφανίζεται βέβαιη για την είσοδο της Δημοκρατικής Συμμαχίας στη Βουλή. Ζητεί από τους πολίτες να ψηφίσουν θετικά και όχι με οργή, απορρίπτει το σενάριο μιας νέας εκλογικής αναμέτρησης, υποστηρίζει ότι η ΝΔ και το ΠαΣοΚ δεν είπαν την αλήθεια στους ψηφοφόρους και μιλάει για τον… φαιοκόκκινο συνασπισμό των… «επτά της χρεοκοπίας».\nΥπάρχουν περιθώρια αλλαγής πολιτικής την επόμενη ημέρα ή πρόγραμμα όλων των κομμάτων είναι το μνημόνιο;\n«Ποιο μνημόνιο; Ποιες αλλαγές; Δεν περιείχε το μνημόνιο την απαίτηση για μεγάλες διαρθρωτικές αλλαγές; Εγιναν αυτές; Φυσικά και υπάρχουν περιθώρια για αλλαγές και, θα έλεγα, ακόμη και για ευχάριστες εκπλήξεις, αν ενεργήσουμε αποτελεσματικά στο κράτος και στην οικονομία! Αλλά αυτό που είδαμε δεν ήταν παρά οι συνεχείς περικοπές επί δικαίους και αδίκους και οι διαρκείς φορολογικές επιδρομές, ακριβώς επειδή οι δύο αμετανόητοι τέως «μεγάλοι» δεν τόλμησαν να κάνουν διαρθρωτικές αλλαγές γιατί τρέμουν να θίξουν τα «παιδιά» στις ΔΕΚΟ με τα «συνδικαλιστικά έξοδα» των 34 εκατ. ευρώ! Ο δε φαιοκόκκινος «συνασπισμός των επτά της χρεοκοπίας» διαθέτει μια ακόμη καλύτερη λύση: να αυτοκτονήσουμε για να τραβήξουμε την προσοχή! Γνωρίζω καλά ότι ο κόσμος είναι γεμάτος οργή. Πολλοί δεν έχουν να χάσουν τίποτα γιατί τα έχουν χάσει σχεδόν όλα. Αλλοι φοβούνται ότι θα τους ακολουθήσουν. Αλλά η οργή δεν είναι σχεδόν ποτέ καλός σύμβουλος. Εμείς λέμε κάτι απλό και εξαιρετικά δυνατό: Κρατήστε την οργή σας αλλά κάντε την δημιουργία. Γυρίστε την πλάτη και στους δύο αμετανόητους και στους επτά της καταστροφής. Ψηφίστε θετικά γιατί δεν πρέπει να χάσουμε την ελπίδα για ένα καλύτερο αύριο που οφείλουμε στα παιδιά μας».\nΣε αυτή την προεκλογική περίοδο τα κόμματα είπαν την αλήθεια; Η επόμενη ημέρα θα είναι δύσκολη;\n«Οχι, δεν είπαν την αλήθεια τα κόμματα. Κάθε άλλο μάλιστα. Αν π.χ. ανοίξει κάποιος που δεν ξέρει τι γίνεται στην Ελλάδα την τηλεόρασή του και δει τους παράλληλους μονολόγους των δύο πρώην «μεγάλων» αρχηγών στα κομματικά τους ακροατήρια, να πλειοδοτούν σε λαϊκισμό και παροχολογία, θα νομίσει πως έχουμε πλεονάσματα και μπορούμε να δίνουμε τα πάντα στους πάντες. Τι δεν ακούσαμε πάλι όλον αυτόν τον καιρό! Ο ένας αδιόρθωτος μας είπε πως θα βγάλει τη χώρα από το μνημόνιο σε τρία χρόνια, θα μειώσει τη φορολογία, θα διαπραγματευθεί σκληρά. Ο άλλος αδιόρθωτος, αφού στα «Ζάππεια» ξεπέρασε και τις τριλογίες του Τόλκιν, κατέληξε να ισχυρίζεται πως σε τρία χρόνια θα σώσει τη χώρα από την ανεργία, θα αποκαταστήσει άμεσα μισθούς και συντάξεις και θα «διατάξει» την ανάπτυξη να πάρει εμπρός. Γιατί δεν τα έκαναν αυτά όταν υπογραφόταν η δανειακή σύμβαση; Εδώ δεν βρήκαν τότε 360 εκατ. ευρώ και κατέληξαν να κόβουν τις συντάξεις, θα βρουν τώρα 11 δισ. ευρώ; Ε, με συγχωρείτε, είναι σοβαρά πράγματα αυτά; Από την άλλη πλευρά, ο συνασπισμός κομμάτων που λένε πράγματα τρελά εντελώς, οδηγώντας τη χώρα στην καταστροφή. Φανταστείτε αυτή την εικόνα αύριο στη Βουλή. Κόλαση. Και εγώ σας ρωτώ: Ποιος θα έρθει να βάλει τα λεφτά του σ’ αυτή τη χώρα των άκρων; Κανένας. Οι ένα εκατομμύριο άνεργοι όμως δεν μπορούν να περιμένουν. Γι’ αυτό και η ψήφος στη Δημοκρατική Συμμαχία είναι η θετική επιλογή σήμερα. Γιατί λέμε ναι στον δρόμο των μεταρρυθμιστικών και εκσυγχρονιστικών πολιτικών που θα μας κρατήσουν σταθερά και ισότιμα μέσα στο ευρώ».\nΠιστεύετε ότι υπάρχει κίνδυνος αποτυχίας του προγράμματος και εξόδου από το ευρώ ή μιλάμε για ψευτοδίλημμα: πολιτική σταθερότητα ή έξοδος από την ευρωζώνη;\n«Σαφώς και υπάρχει μεγάλος – και μάλιστα άμεσος – κίνδυνος. Η χώρα δεν έχει ξεφύγει από την καταστροφή γιατί πολύ απλά δεν έκανε κανένα βήμα μπροστά μόνη της. Και θα σας εξηγήσω τι εννοώ. Σήμερα η Ελλάδα στερείται, όπως σας είπα και νωρίτερα, αξιοπιστίας. Δε μας εμπιστεύονται. Γι’ αυτό άλλωστε κάθε τόσο εμφανίζεται και κάποια δήλωση κοινοτικού αξιωματούχου ή ηγέτη άλλου κράτους που μας υπαγορεύει τρόπον τινά πολιτικές. Παράλληλα η κρίση στην Ευρώπη εντείνεται, βλέπετε τι γίνεται στην Ισπανία. Πείτε μου, τι θα συμβεί αν αποφασίσουν οι εταίροι μας να στηρίξουν την Ισπανία και να εγκαταλείψουν εμάς; Εμείς στη Δημοκρατική Συμμαχία θεωρούμε ότι η Ελλάδα έχει δρόμο να διανύσει, μπορεί να τρέξει – και να εκπλήξει ακόμα – και μπορεί να βγει από το αδιέξοδο. Και αυτόν τον δρόμο εμείς μπορούμε να τον τρέξουμε».\nΕπιμένετε στις κυβερνήσεις συνεργασίας. Δεν έχουμε κουλτούρα συνεργασιών και πολλοί λένε ότι εξαρχής θα είναι ναρκοθετημένη η όποια συμμαχική κυβέρνηση.\n«Αυτά είναι παλαβομάρες! Γιατί; Μήπως είχαμε «κουλτούρα κρίσης»; «κουλτούρα χρεοκοπίας»; Τι θα πει «δεν έχουμε κουλτούρα συνεργασιών»; Πρέπει λοιπόν να αποκτήσουμε «κουλτούρα συνεργασιών». Βρισκόμαστε στο χείλος του γκρεμού. Γι’ αυτό επιβάλλεται να υπάρξει μια ισχυρή κυβερνητική συμμαχία που θα είναι αποφασισμένη να σπάσει αβγά και να προχωρήσει με τόλμη και θάρρος τις μεταρρυθμίσεις και τις δομικές παρεμβάσεις που έχει ανάγκη ο τόπος και οι οποίες δεν έγιναν ως σήμερα. Ως πότε, δηλαδή, μπορεί να επιτρέψουμε να παραμείνει αυτό το τερατούργημα, το σημερινό κράτος, που για να συντηρηθεί εξαντλεί τους πολίτες με φόρους και χαράτσια;».\nΔεν είναι καλύτερα να έχουμε μια νέα εκλογική αναμέτρηση;\n«Μα είμαστε καλά; Θα περιμένουν οι άνεργοι στην ουρά, οι ηλικιωμένοι για φάρμακα και οι εταίροι θα απειλούν με χρεοκοπία ώσπου να γίνει το χατίρι του κ. Σαμαρά και να του δώσει ο λαός την αυτοδύναμη πρωθυπουργία; Οχι, δεν είναι καλύτερα. Αφενός μεν γιατί θα χρειάζεται να αναπληρωθεί μετά ένα τεράστιο χρονικό διάστημα που χάθηκε και δεν έγινε τίποτα απολύτως, εκτός βέβαια από την ισοπέδωση της αγοράς και τον στραγγαλισμό των νοικοκυριών, αφετέρου δε γιατί οφείλουν άπαντες να σεβαστούν την ετυμηγορία των πολιτών».\nΕυθύνεστε οι πολιτικοί για την άνοδο της Χρυσής Αυγής;\n«Μα προφανώς. Οταν σπέρνεις ανέμους θερίζεις θύελλες. Και στη χώρα μας δημιουργήσαμε κενά. Αυτά τα κενά λοιπόν προσέτρεξαν να καλύψουν οι ακροδεξιές ομάδες. Ωστόσο ο ελληνικός λαός είναι ένας δημοκρατικός λαός που δεν μπορεί να δεχθεί τις φασιστικές πρακτικές που ακολουθεί η ΧΑ. Οι Ελληνες έχουν υποφέρει πολλά από τον φασισμό και το βέβαιο είναι ότι ακόμη και αυτοί που στιγμιαία έχουν παρασυρθεί δεν μπορούν να αποδεχθούν ναζιστικούς χαιρετισμούς, ακραίες ιδέες και τη βία που χρησιμοποιούν για να περάσουν τις θέσεις τους».\nΣυνεργασία με προγραμματικό πλαίσιο\nΣε περίπτωση που η ΝΔ θέλει τη στήριξή σας, αν είστε στη Βουλή, θα τη δώσετε και υπό ποιες προϋποθέσεις;\n«Νομίζω πως ήμασταν πολύ ξεκάθαροι εξαρχής. Εχουμε πει ότι θα συνεργαστούμε με τον οποιονδήποτε συμφωνήσουμε σε ένα προγραμματικό πλαίσιο. Με τον οποιονδήποτε, δηλαδή, μπορούμε να καταλήξουμε σε ένα ενιαίο κείμενο όρων και προϋποθέσεων που να διασφαλίζουν τη θέση της χώρας στο ευρώ και να απομακρύνουν κάθε κίνδυνο χρεοκοπίας. Ποιες είναι αυτές οι προϋποθέσεις; Αρχικά σταθερή ευρωπαϊκή προοπτική για τη χώρα, δεύτερον άμεση υλοποίηση των διαρθρωτικών μεταρρυθμίσεων με την πλήρη απελευθέρωση των κλειστών αγορών, τις αποκρατικοποιήσεις των ΔΕΚΟ και τη σημαντική μείωση του μεγέθους του κράτους και, τέλος, μείωση κατά 50% του κόστους λειτουργίας του πολιτικού συστήματος. Αυτά αποτελούν τους βασικούς μας όρους. Αν η ΝΔ ή και το ΠαΣοΚ συμφωνεί και δεσμεύεται λοιπόν ότι αυτά θα γίνουν, τότε εμείς δεν έχουμε κανένα λόγο να μη συνεργαστούμε».


Κορωνοϊός - Γαλλία: Αυξήθηκαν οι νεκροί αλλά μειώθηκαν οι εισαγωγές στα νοσοκομεία - CNN.gr\nΚορωνοϊός - Γαλλία: Αυξήθηκαν οι νεκροί αλλά μειώθηκαν οι εισαγωγές στα νοσοκομεία\n23:59 Παρασκευή, 01 Μαίου 2020\nΟ αριθμός των ανθρώπων που πέθαναν από τον νέο κορωνοϊό στη Γαλλία αυξήθηκε κατά 218 με το σύνολο να ανέρχεται σε 24.594, ενώ ο αριθμός των νοσηλειών για τη νόσο Covid-19 στα νοσοκομεία και τις μονάδες εντατικής θεραπείας συνεχίζει να καταγράφει πτώση, έγινε γνωστό από το υπουργείο Υγείας της χώρας.\nΟ απολογισμός των νεκρών αυξήθηκε 0,9%, σε σύγκριση με την Πέμπτη, ένα χαμηλότερο ποσοστό αύξησης σε σύγκριση με πριν από 24 ώρες.\nΟ αριθμός των ανθρώπων που νοσηλεύονται με Covid-19 μειώθηκε περαιτέρω και βρίσκεται στους 25.887 από 26.283 την Πέμπτη και ο αριθμός των ασθενών στις ΜΕΘ έπεσε στους 3.878 από 4.019.\nΚαι τα δύο στοιχεία καταγράφουν πτωτικές τάσεις εδώ και δύο εβδομάδες.\nΟ πρόεδρος της Γαλλίας Εμανουέλ Μακρόν προειδοποίησε ότι η άρση του εθνικού lockdown στις 11 Μαΐου θα είναι μόνο ένα πρώτο βήμα στις προσπάθειες της χώρας να ξεπεράσει την κρίση της πανδημίας του κορωνοϊού.\n«Η 11η Μαΐου δεν θα σηματοδοτήσει το πέρασμα στην κανονικότητα. Θα υπάρξουν πολλές φάσεις και η 11η Μαΐου θα είναι μια από αυτές», είπε ο Μακρόν σε ομιλία του με αφορμή την Πρωτομαγιά.


KAFENEIO-GR: «Ειρηνευτικά» εγκλήματα...\nΣεμνός άνθρωπος και μετριοπαθής ο Βλαντιμίρ Πούτιν. Δεν θέλει λέει να αναστήσει τη ρωσική αυτοκρατορία. Σαν αυτοκράτορας φέρεται πάντως. Συγκαλεί ένα συμβούλιο καθαρά διακοσμητικό, τάχα για να συσκεφθεί με τους περιδεείς «συμβουλάτορες», αναθέτει στον Σεργκέι Λαβρόφ τον ρόλο του ημιδιαφωνούντος και αποφασίζει:\nΑναγνωρίζει τις «Λαϊκές Δημοκρατίες» του...\nΝτoνέτσκ και του Λουγκάνσκ, υπακούοντας σε θέλημα Θεού, και διατάζει τον ρωσικό στρατό να σπεύσει στα εδάφη των αυτονομιστών, ώστε να διεκπεραιώσει την «ειρηνευτική αποστολή» του. Ο Καταστατικός Χάρτης του ΟΗΕ; Ποιον να εμποδίσει, κουρελιασμένος όπως είναι από τις Μεγάλες Δυνάμεις και τις μικρομεσαίες που φαντάζονται ότι ανήκουν στις Μεγάλες, όρα Τουρκία στην Κύπρο και στη Συρία;\nΛίγοι όροι είναι τόσο ψεύτικοι όσο οι όροι «ειρηνευτικές αποστολές» και «ειρηνευτικές δυνάμεις». Το ξέρουν και οι ίδιοι οι χρήστες τους – οι Ρώσοι τώρα, οι Αμερικανοί και οι Βρετανοί μόλις χθες. Το ξέρουν πρωτίστως οι κάτοικοι των χωρών που είδαν να καταφθάνουν ειρηνευτικές δυνάμεις για να τους εκπολιτίσουν, να τους φέρουν τη δημοκρατία, να τους απαλλάξουν από δυνάστες ή από τρομοκρατικές οργανώσεις κτλ.\nΣαν κατακτητές φέρονται οι αρματωμένοι ειρηνοποιοί που στέλνει μια μεγάλη χώρα ή μια συμμαχία χωρών στα εδάφη κάποιας ασθενέστερης, καταπατώντας κάθε μορφή δικαίου, εν ονόματι του δικαίου βεβαίως. Για να συνειδητοποιήσουμε πώς δρουν οι παράνομοι εισβολείς, ας σκεφτούμε πώς αντιμετωπίζουν τους ντόπιους οι θεσμοθετημένες ειρηνευτικές δυνάμεις του ΟΗΕ. Οι επιφορτισμένες με το καθήκον να παρεμβαίνουν σε συρράξεις που απειλούν τη διεθνή ειρήνη και ασφάλεια.\nΛυπηρά διαφωτιστικός είναι ένας πίνακας που παρατίθεται στο λήμμα «ειρηνευτική δύναμη» της Βικιπαίδειας. Καταγράφονται εκεί εγκλήματα και παραβιάσεις των ανθρωπίνων δικαιωμάτων που διέπραξαν οι στρατιώτες των ειρηνευτικών δυνάμεων του ΟΗΕ και το εμπλεκόμενο πολιτικό προσωπικό σε αποστολές στις εξής χώρες: Σομαλία, Κονγκό, Μπουρούντι, Αιθιοπία, Ερυθραία, Ρουάντα, Σουδάν, Σιέρα Λεόνε, Λιβερία, Ακτή Ελεφαντοστού, Αϊτή, Λίβανος, Κόσοβο.\nΗδη από το 1996, μελέτη του ΟΗΕ κατέδειξε ότι η άφιξη κυανόκρανων σε κάποια χώρα οδηγούσε σε ραγδαία αύξηση της παιδικής πορνείας. Η σεξουαλική κακοποίηση είναι το συνηθέστερο «ειρηνευτικό» έγκλημα, ακολουθούν δε φόνοι, κλοπές και εκβιασμοί. Αν έτσι δρουν οι νόμιμοι, καλύτερα ας μη φανταστούμε τη δράση των εισβολέων...


Η σημερινή πολιτική διγλωσσία μου θυμίζει την πολυγλωσσία που υπήρχε στα χρόνια μετά την Επανάσταση του 1821 στα καράβια της εποχής. Μέχρι τότε η γλώσσα που κυριαρχούσε στα ιστιοφόρα της Ανατολικής Μεσογείου ήταν γνωσή ως «λίγκουα φράνκα» που ήταν ένα μίγμα από ισπανικές, βενετσιάνικες, γενοβέζικες, αραβικές λέξεις. Στα μετέπειτα χρόνια οι καθαρευουσιάνοι επιχείρησαν να διαμορφώσουν τον «εθνικόν ονοματολόγιον», μια προσπάθεια που ξεκίνησε το 1830 με το βιβλίο «Τα χρέη του πλοιάρχου και των υπ’ αυτόν αξιωματικών και υπαξιωματικών» που τυπώθηκε στην Αίγινα.\nΑργότερα, στις 19 Ιουνίου του 1856, ο τότε υπουργός Ναυτικών Αθανάσιος Μιαούλης, γιος του ξακουστού ναυάρχου Ανδρέα Μιαούλη ( Βώκου) συγκρότησε επιτροπή που την αποτελούσαν οι πλοίαρχοι Α. Παλάσκας, Αλ. Κουμελάς και ο καθηγητής Πανεπιστημίου Φίλιππος Ιωάννου, προκειμένου να συντάξουν το ναυτικό ονοματολόγιον. Το αποτέλεσμα αυτής της προσπάθειας παρουσιάσθηκε το 1858 και περιελάμβανε 72 σελίδες με 1.882 λέξεις. Η υπογραφή της Βασίλισσας Αμαλίας προσέδιδε κύρος στον εξελληνισμό της ναυτικής ορολογίας.\nΩστόσο, στην πρώτη προσπάθεια εφαρμογής του νέου ναυτικού ονοματολογίου που έγινε στο πλοίο «Αμαλία» με πλοίαρχο τον Α. Παλάσκα έγιναν κωμικοτραγικές σκηνές. Τα πληρώματα των πλοίων, ως γνωστόν ήταν Αρβανίτες που δεν μιλούσαν την ελληνική γλώσσα, παρά μόνο την μητρική τους και την γλώσσα των καραβιών που γνώρισαν στα χρόνια της πειρατείας, του ρεσάλτο και του αγώνα. Έτσι, όταν ο πλοίαρχος άρχισε τα παραγγέλματα, οι ναύτες δεν καταλάβαιναν. Οπότε ακούστηκε από τον ύπαρχο του πλοίου, το περίφημο: «Σύγχυσις γλωσσών και ιδεών κύριε κυβερνήτα. Ερμηνεύσω ουν Αλβανιστί». Δεν μπορούσαν να καταλάβουν οι ναύτες πως τα νέα ναυτικά παραγγέλματα, οπότε ο ένας ρωτούσε τον άλλον «τσε θοτ ρε;», «τι λέει ρε;». Που να καταλάβουν οι φτωχοί και ταλαιπωρημένοι ναύτες τι σημαίνουν «έτοιμοι για αναστροφήν» ( να γυρίσει), «Άγε δη» ( πρόσταγμα για δύο ταυτόχρονες ενέργειες), «κεστρωτάς αγκύλας» ( αγκύλες στην άκρη του σχοινιού- γάσες), «μέρμιθον» (ο σπάγκος) και «κηρωτόν μανδύα» ( νιτσεράδα), «πόντισον την άγκυρα», (φουντάρισε την άγκυρα).\nΗ επίσημη γλώσσα καθιερώθηκε μόνο στο Πολεμικό Ναυτικό, ενώ στο Εμπορικό Ναυτικό, οι ναυτικοί εξακολουθούσαν να χρησιμοποιούν την «δική τους αργκό». Ποτέ δεν την αποδέχθηκαν και ποτέ και δεν την αφομοίωσαν. Η ναυτική γλώσσα που κυριάρχησε στο εμπορικό ναυτικό είναι αυτή που έφθασε παραφρασμένη μέχρι σήμερα στα βαπόρια και σιγά σιγά επεκτάθηκε και στην καθημερινή ζωή.\nΜία από τις χαρακτηριστικές ναυτικές λέξεις είναι η ιταλική λέξη gomena, που σημαίνει κάβος, χονδρό σχοινί που δένουν το πλοίο. Όταν ο ναύτης ήθελε να δέσει το πλοίο αγκάλιαζε σφιχτά και έβαζε δύναμη στον κάβο, στην gomena και πιο ελληνιστί στου γούμενα. Έτσι, η λέξη «έπιασε την γούμενα», έγινε γκόμενα και έφθασε να σημαίνει ερωμένη, φίλη, αγαπητικιά. Εξάλλου και η φράση «θα σε γ… πρύμα, πλώρα» είναι μια φράση που σημαίνει σήμερα ότι θα σε «πηγαίνω… ερωτικά από την πρύμη μέχρι την πλώρη»!\nΑλλά, επειδή συνήθως κάθε καλοκαίρι ταξιδεύουμε με πλοίο, ακούμε διάφορες λέξεις. Καλό θα είναι να γνωρίζουμε τι σημαίνουν αυτές. Για παράδειγμα, το ρεμέντζο, είναι η διαδικασία αγκυροβολίας του πλοίου. Ο απόπλους είναι η αναχώρηση, ο κατάπλους, η άφιξη. Ρότα, είναι η πορεία του πλοίου. Πρύμη είναι το μπροστινό μέρος του πλοίου και πλώρη η πίσω πλευρά, εκεί που υπάρχει η έλικα του σκάφους. Ίσαλος γραμμή, είναι η νοητή γραμμή που χαράζουμε στα πλευρά του σκάφους στο ύψος που εφάπτεται με την επιφάνεια τής θάλασσας. Τα έξαλα του πλοίου είναι τα μέρη εκείνα που βρίσκονται πάνω από την επιφάνεια τής θάλασσας, και ύφαλα αυτά που είναι κάτω από την θάλασσα. Κατάστρωμα ή κουβέρτα είναι το δάπεδο που βρίσκεται εξωτερικά στο ανοιχτό μέρος του πλοίου. Κουπαστή είναι το ανώτερο ύψος των πλευρών του πλοίου ή του καικού. Σεντίνα είναι το μέρος εκείνο του πλοίου που συγκεντρώνονται νερά για την ευστάθεια του. Μπουλμές είναι το χώρισμα στο κύτος του πλοίου που χωρίζει τα διαμερίσματα, είτε εσωτερικά είτε στις υπερκατασκευές του πλοίου. Βατσιμάνης, ο νυχτερινός φύλακας του πλοίου. Καβοδέτης,αυτός που δένει τα πλοία στα λιμάνια. Αβαρία, είναι η ζημιά. Αριβάρω, καταπλέω στο λιμάνι, φθάνω. Κοτσάρω, δένω. Μπατάρω, ανατρέπω. Μπίντα, η δέστρα. Ντόκος, ο προβλήτας. Η Μπούκα, η είσοδος του λιμανιού. Σπατσάρω, ξεμπερδεύω. Ρέλια, τα προστατευτικά κάγκελα.


Αιθέριο Έλαιο Πεύκο Bioaroma Αγορά\nΑιθέριο Έλαιο Πεύκο Bioaroma\nTo προϊόν Αιθέριο Έλαιο Πεύκο Bioaroma προστέθηκε στο καλάθι σας.\nΑιθέριο Έλαιο Πεύκο Bioaroma 5ml\nΑιθέριο έλαιο Πεύκο κατάλληλο για την βρογχίτιδα και το κρυολόγημα, 100% αγνό.\nΤο αιθέριο έλαιο Πεύκο Bioaroma είναι κατάλληλο για την βρογχίτιδα και το κρυολόγημα, 100% αγνό.\nΑποτελεσματικό στην βρογχίτιδα φτιάχνοντας το δικό σας μείγμα με αιθέρια έλαια: Συνδυάστε 4 σταγόνες έλαιο από Κυπαρίσσι με 5 σταγόνες Πεύκο, 4 σταγόνες Φασκόμηλο και 3 σταγόνες Ευκάλυπτο για την βρογχίτιδα πάνω στον εξατμιστήρα αιθέριων ελαίων.\nΕισπνοές με αιθέριο έλαιο Κυπαρίσσι, Πεύκο, Φασκόμηλο και Ευκάλυπτο.\nΚατάλληλο για χρήση και στα παιδιά.\nΛάδι μασάζ για το κρυολόγημα: Χρησιμοποιήστε την παραπάνω αναλογία σε 100ml αμυγδαλέλαιου και φτιάξτε το δικό σας λάδι μασάζ για το κρυολόγημα. Ιδιαίτερα ωφέλιμο για εκείνους που κάνουν ομοιοπαθητική. Για να δώσετε περισσότερο άρωμα στο μείγμα σας μπορείτε να στάξετε 10 σταγόνες εθαίριο έλαιο λεμονιού.


Αλλαγές στη σήμανση εκπομπών – MediaGR.org\nΠρος αλλαγή οδεύει η απόφαση για του ΕΣΡ, για την κατάταξη και σήμανση των τηλεοπτικών προγραμμάτων, που φέρει την υπογραφή του πρώην υφυπουργού Ψηφιακής Πολιτικής Λευτέρη Κρέτσου και εφαρμόζεται από την 30ήΣεπτεμβρίου, καθώς ήδη προκαλεί ανησυχία στους τηλεοπτικούς σταθμούς ελεύθερης λήψης. Μετά την ιστορία της κινηματογραφικής ταινίας «Τζόκερ» και την παρακολούθησή της από ανήλικους, πάρα τη σήμανση, στους τηλεοπτικούς σταθμούς βάρεσε συναγερμός.\nΤο πρόβλημα για τους τηλεοπτικούς σταθμούς είναι στο άρθρο 2 της απόφασης 106, η οποία ορίζει πως «η καταλληλόλητα του προγράμματος κρίνεται με βάση ιδίως ποιοτικά και ποσοτικά κριτήρια, όπως την ύπαρξη συντακτικής αιτιολόγησης». Αυτό σημαίνει πρακτικά πως για κάθε πρόγραμμα –πλην των δελτίων ειδήσεων– που μεταδίδεται θα πρέπει να υπάρχει αιτιολογημένη γνώμη για την κατάταξη και σήμανσή του. Επίσης προβλέπεται η σύσταση εσωτερικής επιτροπής επιστημόνων της Επιτροπής Προστασίας Ανηλίκων, η οποία συγκροτείται ως την 31η Ιουλίου κάθε έτους και μεριμνά για το μεταδιδόμενο πρόγραμμα. Η συγκρότησή της κοινοποιείται υποχρεωτικά στο ΕΣΡ και στη ΓΓΕΕ.\nTagged τηλεοπτική σήμανση, ΕΣΡ, Λευτέρης Κρέτσος\nSeptember 21, 2021 September 21, 2021 Βασίλης Κουφόπουλος\nTweet0LinkedIn0Share0 Διατηρεί τον φόρο συνδρομητικής τηλεόρασης και αυτή η κυβέρνηση, δίνοντας παράταση στην αναστολή εφαρμογής του. H κυβέρνηση αποφάσισε να παρατείνει εκ νέου την αναστολή εφαρμογής του νόμου, που προβλέπει τέλος 10% στους λογαριασμούς συνδρομητικής τηλεόρασης, μέχρι τον Ιούνιο του 2022. Η σχετική προθεσμία, διάρκειας ενός έτους, έληγε στα τέλη Σεπτεμβρίου. Η επιβάρυνση για τον […]\nTweet0LinkedIn0Share0 Η υπογραφή των συμβολαίων για τη μεταβίβαση των περιουσιακών στοιχείων της Τηλέτυπος στην Άλτερ Έγκο ΜΜΕ θα καθορίσει και την έναρξη του προγράμματος του Mega. Ως ημερομηνία επαναφοράς του Mega στις τηλεοπτικές οθόνες έχει καθοριστεί η 3η Φεβρουαρίου. Αν έχουν ολοκληρωθεί οι διαδικασίες, το Mega θα μπορεί να μεταδώσει πρόγραμμα, έχοντας την άδεια του […]


ΜΑΡΤΑ ΜΟΡΕΛΕΟΝ 25 Μαρτίου - freestuff.gr\nΜΑΡΤΑ ΜΟΡΕΛΕΟΝ 25 Μαρτίου\nΕγγραφή: 17 Νοέμ 2006 17:57\nΔημοσίευση από man34 » 18 Μαρ 2007 23:05\nΟ ΛΕΩΝΙΔΑΣ ΜΑΡΙΔΑΚΗΣ ΚΑΙ ΟΙ ΑΒΑΔΙΣΤΑ ΣΥΝΑΝΤΟΥΝ\nΤΗΝ ΜΑΡΤΑ ΜΟΡΕΛΕΟΝ\nΚΥΡΙΑΚΗ 25 ΜΑΡΤΙΟΥ 22:00\nΕΛ. ΒΕΝΙΖΕΛΟΥ 235, Ν. Σμύρνη, τηλ: 210 9849101\nEΝΑ ΜΟΥΣΙΚΟ ΤΑΞΙΔΙ ΣΤΟ ΜΕΞΙΚΟ\nΗ πόλη του Μεξικού σαν εστία αναταραχής. Τότε και τώρα? ΣΚΕΨΟΥ ΠΑΓΚΟΣΜΙΑ, ΔΡΑΣΕ ΤΟΠΙΚΑ. ΜΟΝΟ ΣΤΗ ΔΡΑΣΗ ΥΠΑΡΧΕΙ ΕΛΠΙΔΑ. Η ΟΜΟΡΦΙΑ ΘΑ ΣΩΣΕΙ ΤΟΝ ΚΟΣΜΟ?\nΑυτά τα συνθήματα φιγουράρουν πλάι στις τοιχογραφίες του Ντιέγο Ριβέρα, στα χρώματα της Φρίντα Κάλο, στη ζωή του Τσε, στις φωτογραφίες της Τίνα Μοντότι, στα πρόσωπα των εξεγερμένων σήμερα στην Οαχάκα. Θα βγουν άραγε αληθινά?\nΟι Αβάδιστα, η Μάρτα Μορελεόν κι ο Λεωνίδας Μαριδάκης ανακυκλώνουν ανάσες, βήματα και ανθρώπινες φωνές που εξιστορούν και κραυγάζουν αυτό που τους καίει από τον Ισημερινό, το Περού και το Μεξικό ως την Καλιφόρνια του Ry Gooder και των CH?VEZ RAVINE, το Παρίσι και την ?Αθήνα. Γιατί αν δεν το τραγουδήσεις, δεν υπάρχει?\nΚΑΝΟΝΤΑΣ ΤΗ ΝΥΧΤΑ ΕΝΑ ΠΡΟΣΧΗΜΑ ΓΙΟΡΤΗΣ αναζητάμε στα λατινοαμερικάνικα τραγούδια συστατικά αθανασίας, εκρήξεις χαράς και αστραπές μέσα από τους ήχους του rock, της salsa, του reggae και του merengue...\nΗ φωτογράφος Άρτεμις Παπαγεράκη αποτυπώνει στις σεκάνς της το αδύνατο, το άπιαστο, το φευγαλέο ?γιατί?, όλων εκείνων που κατακλύζουν καθημερινά τους δρόμους πάντα στη σωστή πλευρά, καμιά φορά ίσως κάτω από λάθος σημαία?\nΣυνήθως βρέχει στο Μεξικό. Το ίδιο και στα τραγούδια - Βarzon, El carretero. Chan Chan, Paloma Negra, Cuabrita, Don’t call me Red, 3 Cool Cats, Desaparecido, God bless Αριστερά?\nΜΕ ΤΟΥΣ Μάκη Παπαγαβριήλ, Alejandro Diaz, Σεραφείμ Μπέλλο, Σταμάτη Σταματάκη.


ΤΡΙΤΗ 26 ΟΚΤ 2021 | 23:08\nΓια μία ακόμα χρονιά!\nΤο φροντιστήριο "Θεμέλιο" μας έχει συνηθίσει όλα αυτά τα χρόνια, να έχει συνεχώς επιτυχίες στις πανελλαδικές εξετάσεις, από το σύνολο των μαθητών του.\nΈτσι και φέτος, η παράδοση δεν έσπασε!\nΓια μία ακόμα χρονιά, οι μαθητές του φροντιστηρίου "Θεμέλιο" έκαναν τη διαφορά. Μιλώντας με τους υπεύθυνους του φροντιστηρίου, μας σημείωσαν πως "οι φετινές επιτυχίες και το γεγονός πως υπάρχουν αριστούχοι σε όλες τις κατευθύνσεις Γενικού Λυκείου και ΕΠΑΛ αποδεικνύουν πως δουλέψαμε υπό αυτές τις τόσο ιδιαίτερες συνθήκες με τον καλύτερο δυνατό τρόπο".\nΆλλωστε, στο "Θεμέλιο", η εξ αποστάσεως εκπαίδευση όχι απλά δούλεψε αλλά είχε και τα καλύτερα αποτελέσματα!\nΠαράλληλα, μας τόνισαν: "Θέλουμε να συγχαρούμε όλους τους μαθητές μας για την προσπάθεια που κατέβαλαν υπό δύσκολες συνθήκες, αλλά ιδιαίτερα και τους πρώτους των πρώτων!\nΕνδεικτικά αναφέρουμε μερικούς μαθητές που αρίστευσαν από όλες τις κατευθύνσεις Γενικού Λυκείου και ΕΠΑΛ, γεγονός που αποδεικνύει το επίπεδο της δουλειάς που γίνεται από το άριστο εκπαιδευτικό προσωπικό που διαθέτει το φροντιστήριο.\nΨHNA ΜENIA 21450\nΞΕΝΟΥ ΑΛΕΞΑΝΔΡΑ 19667\nΤΣΟΥΛΟΣ ΘΕΟΔΩΡΟΣ 19400\nΓΑΣΠΑΡΙΝΑΤΟΥ ΑΝΑΣΤΑΣΙΑ 18914\nΤΖΑΒΕΛΛΑΣ ΓΙΩΡΓΟΣ 18750\nΜΟΣΛΕΫ ΗΛΙΑΝΑ 18690\nΘΑΝΟΠΟΥΛΟΥ ΡΕΓΓΙΝΑ 18645\nΦΛΩΡΟΣ ΚΩΝ/ΝΟΣ 18488\nΚΟΥΤΣΟΣΠΥΡΟΣ ΜΑΡΙΟΣ 18345\nΣΤΑΘΟΠΟΥΛΟΥ ΕΛΛΗ 18275\nΔΑΓΛΑ ΑΝΔΡΙΑΝΗ 18099\nΣΠΙΝΟΣ ΚΩΝ/ΝΟΣ 18019\nΕδώ τι είπαν μερικοί μαθητές για τη δουλειά που γίνεται στο φροντιστήριο.\nΤσούλος Θεόδωρος (19400 μόρια-1ος στο Φυσικό)\nΘέλω να ευχαριστήσω το φροντιστήριο ΘΕΜΕΛΙΟ, για τον σημαντικό ρόλο που έπαιξε στην προετοιμασία μου για τις Πανελλαδικές εξετάσεις. Ο κάθε καθηγητής εκτός από τη στήριξη και βοήθεια στο κομμάτι των μαθημάτων, με βοήθησε και ψυχολογικά, συμβουλεύοντάς με κατά την διάρκεια της δύσκολης αυτής σχολικής χρονιάς, για το πως να διατηρήσω σταθερό ρυθμό στο διάβασμά μου, αλλά και πως να αντιμετωπίσω το άγχος των εξετάσεων, με αποτέλεσμα να μπορέσω τελικά να αποδώσω το 100%. Κάθε ένας καθηγητής και καθηγήτρια έκαναν πραγματικά άψογη δουλειά και τους ευχαριστώ πολύ, καθώς σε μία φαινομενικά πολύ απαιτητική χρονιά, κατάφεραν να καθοδηγήσουν όλους εμάς με τον βέλτιστο δυνατό τρόπο και προσωπικά αποτελούν «θεμέλιο» της επιτυχίας μου.\nΚουτσοσπύρος Μάριος (ΙΑΤΡΙΚΗ)\nΕίμαι πολύ χαρούμενος για το αποτέλεσμα αυτό γιατί κατάφερα να περάσω στην Ιατρική Σχολή που αποτελούσε την πρώτη μου επιλογή. Η επιτυχία μου αυτή οφείλεται όχι μόνο σε μένα αλλά και στο φροντιστήριο μου ΘΕΜΕΛΙΟ και τους καθηγητές του οι οποίοι ήταν πάντα δίπλα μου αυτή τη δύσκολη χρονιά. Για αυτό, τους ευχαριστώ πολύ γιατί δεν έπαψαν ποτέ να πιστεύουν σε μένα και με βοήθησαν στον αγώνα μου για την εισαγωγή στη σχολή που επιθυμώ.\nΓασπαρινάτου Αναστασία (18914 μόρια- 1η στο Οικονομικό)\nΕίναι γεγονός ότι οι δυο τελευταίες χρονιές, και μάλιστα για τους υποψήφιους μαθητές των πανελλαδικών εξετάσεων, έχρηζαν απαιτητικής προσπάθειας και προσαρμογής σε πρωτόγνωρα δεδομένα λόγω της εξ αποστάσεως εκπαίδευσης στο πλαίσιο του κορονοϊού. Εντούτοις, αισθάνομαι βαθύτατα ικανοποιημένη και χαρούμενη που κατόρθωσα να εισαχθώ πρώτη στο τμήμα Οικονομικών Επιστημών στην Πάτρα, η οποία αποτελούσε την πρώτη μου επιλογή. Ένα σημαντικό κομμάτι, όμως, της επιτυχίας μου το οφείλω στο φροντιστήριο μου ΘΕΜΕΛΙΟ το οποίο με τον άψογο επαγγελματισμό και την άρτια καθοδήγηση συνέβαλλε καθοριστικά στην πραγματοποίηση του στόχου μου. Όλοι οι καθηγητές είχαν πολύ υψηλή μεταδοτικότητα, προθυμία για την επίλυση αποριών ανά πάσα ώρα και στιγμή, και παρείχαν ιδιαίτερη στήριξη και κίνητρο τόσο στο μαθησιακό όσο και στο ψυχολογικό κομμάτι. Η υψηλή κατάρτιση του διδακτικού προσωπικού σε συνδυασμό με τη χρόνια εμπειρία και το εξατομικευμένο ενδιαφέρον που δείχνει σε κάθε μαθητή είναι το κλειδί της επιτυχίας και αυτό που καθιστά το ΘΕΜΕΛΙΟ ως απαραίτητο βέλος στη φαρέτρα του κάθε μαθητή για τον αγώνα που καταβάλλει. Καθοριστικό ρόλο όμως διαδραμάτισε και η διεύθυνση του φροντιστηρίου το οποίο όντας ευγενικό και πρόθυμο για την καλύτερη εξυπηρέτηση των μαθητών, δημιουργεί ένα φιλικό και προσιτό περιβάλλον όπου ο μαθητής νιώθει συνεχή βοήθεια και ασφάλεια στην αγχωτική διαδικασία των πανελληνίων και εμπνέεται να συνεχίσει για την πραγματοποίηση των στόχων του.\nΣπίνος Κωνσταντίνος (ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΤΕΧΝΟΛΟΓΙΑΣ Η/Υ)\nΕίμαι πολύ ικανοποιημένος που πέρασα στη σχολή που επιθυμούσα και κατάφερα να εκπληρώσω τον στόχο μου. Με διαρκή ατομική προσπάθεια αλλά και την βοήθεια των καθηγητών μου στο ΘΕΜΕΛΙΟ όλα κύλισαν ομαλά παρά τις δύσκολες συνθήκες εργασίας που δημιουργήθηκαν λόγω της καραντίνας. Η κατανόηση αλλά και η στήριξη που έδειχναν οι καθηγητές μου ήταν σημαντική ιδιαίτερα στα πρόθυρα των εξετάσεων.\nΗλιόπουλος Φώτης (ΠΟΛΙΤΙΚΩΝ ΜΗΧΑΝΙΚΩΝ)\nΕίμαι πολύ χαρούμενος που κατάφερα να περάσω στην σχολή που επιθυμούσα, και μάλιστα σε μία τόσο δύσκολη σχολική χρονιά όπως η φετινή! Θέλω να ευχαριστήσω τους καθηγητές μου στο ΘΕΜΕΛΙΟ που με βοήθησαν να πετύχω τον στόχο μου, καθώς και την διεύθυνση του φροντιστηρίου και την γραμματεία που ήταν πάντα εκεί για να με βοηθήσουν σε ό,τι χρειαζόμουν.\nΚατσαρός Γιώργος (ΜΗΧΑΝΙΚΩΝ Η/Υ ΚΑΙ ΠΛΗΡΟΦΟΡΙΚΗΣ)\nΘα ήθελα να ευχαριστήσω ιδιαιτέρως τόσο το φροντιστήριο ΘΕΜΕΛΙΟ όσο και τους καθηγητές του που όλα αυτά τα χρόνια με την στήριξη τους κατάφερα έναν πολύχρονο μου στόχο. Μια στήριξη όχι μόνο σε μαθησιακό επίπεδο αλλά και σε ψυχολογικό, κάτι απαραίτητο στις δύσκολες συνθήκες που περάσαμε.\nΔάγλα Ανδριανή (ΝΟΜΙΚΗ)\nΕίμαι χαρούμενη και ικανοποιημένη γιατί ήταν η 1η μου επιλογή. Ήθελα εκτός από τη σχολή να περάσω μόνο και στη συγκεκριμένη πόλη, τη Θεσσαλονίκη, κι αυτό με κάνει πολύ χαρούμενη. Η οικογένειά μου δεν έχει σχέση με το νομικό χώρο, ο πατέρας μου ασχολείται με τα ναυτιλιακά, απλά ακολούθησα θεωρητική κατεύθυνση και είχα “κολλήσει” από μικρή με τα νομικά αν και δεν σκοπεύω να ασχοληθώ ως μάχιμη δικηγόρος αλλά να ακολουθήσω στη συνέχεια τον κλάδο της ναυτιλίας ή τα χρηματοοικονομικά. Οι συνθήκες προετοιμασίας μέσα στην καραντίνα δεν ήταν απλώς δύσκολες, αλλά θα έλεγα πως ήταν επίπονες τόσο ψυχολογικά όσο και σωματικά και ομολογώ ότι έφτασα στο σημείο να πω δεν μπορώ άλλο, ήταν δύσκολα αλλά το πάλεψα με την βοήθεια και την στήριξη τόσο της οικογένειάς μου όσο και των καθηγητών μου στο φροντιστήριο ΘΕΜΕΛΙΟ που ήταν δίπλα μας καθ’ όλη την διάρκεια της χρονιάς.\nΣταθοπούλου Έλλη (ΨΥΧΟΛΟΓΙΑ)\nΕίμαι ευγνώμων για το αποτέλεσμα και για το γεγονός ότι ανταμείφθηκαν οι κόποι μου. Προς αυτό το αποτέλεσμα συνέβαλλε η πείρα και η μεθοδικότητα του διδακτικού προσωπικού του φροντιστηρίου ΘΕΜΕΛΙΟ και προς το τέλος η ατομική προσπάθεια. Για αυτό, κατάφερα να ανταπεξέλθω σε μια δύσκολη μαθησιακά περίοδο και να συνεχίσω αδιάκοπα να αγωνίζομαι για τον στόχο μου. Ανακεφαλαιώνοντας, αξίζουν πολλά συγχαρητήρια τόσο για το διδακτικό προσωπικό του φροντιστηρίου μου όσο και για το κάθε παιδί που πάλεψε έναντι αυτών των πρωτόγνωρων αντίξοων συνθηκών.\nΞένου Αλεξάνδρα ( 19667 μόρια μαζί με σχέδιο - ΑΡΧΙΤΕΚΤΟΝΙΚΗ)\nΗ Αρχιτεκτονική Πατρών ήταν η πρώτη μου επιλογή. Ο εγκλεισμός με επηρέασε αρνητικά ψυχολογικά , αλλά με την στήριξη της οικογένειάς μου, των φίλων μου και των καθηγητών μου του σχολείου και του φροντιστηρίου ΘΕΜΕΛΙΟ κατάφερα και πέτυχα τον στόχο μου. Αυτό που κατάλαβα από την φετινή χρονιά είναι πως όσα εμπόδια και αν προκύψουν μπορείς να τα ξεπεράσεις και να πραγματοποιήσεις τα όνειρα σου.\nΑναστασοπούλου Βάσια (ΧΗΜΙΚΟ)\nΩς μαθήτρια του φροντιστηρίου ΘΕΜΕΛΙΟ, θα ήθελα να ευχαριστήσω θερμά τους καθηγητές μου και φυσικά τον διευθυντή μας για τη στήριξη τους. Γνωρίζοντας πως η τελευταία χρονιά του Λυκείου ήταν και η πιο δύσκολη και τα μαθήματα πραγματοποιήθηκαν διαδικτυακά στο μεγαλύτερο μέρος της, η διδασκαλία τους ήταν υψηλού επιπέδου καθώς και η υποστήριξη από τους καθηγητές μου σε ψυχολογικό επίπεδο σημαντική. Έτσι, μόνο ευγνώμων θα μπορούσα να είμαι, αφού τελικά ανταμείφθηκαν οι κόποι μιας τόσο απαιτητικής χρονιάς!\nΜπαράκου Παναγιώτα (ΟΙΚΟΝΟΜΙΚΟ)\nΕίμαι πολύ περήφανη και ικανοποιημένη που μετά από τόσο κόπο κατάφερα να πετύχω την πρώτη επιλογή μου και να είμαι μέσα στους πρώτους 15 εισαχθέντες στο Οικονομικό τμήμα του Πανεπιστημίου Πατρών. Ήταν μια ιδιαίτερα δύσκολη χρονιά αλλά παρόλα αυτά κατάφερα να προσαρμοστώ σε αυτόν τον πρωτόγνωρο τρόπο εκπαίδευσης! Θα ήθελα να ευχαριστήσω την οικογένεια μου αλλά και το φροντιστήριο μου "ΘΕΜΕΛΙΟ" που ήταν δίπλα μου και με βοήθησαν να επιτύχω τους στόχους μου !\nΚαπαρουνάκη Κέλυ (ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ-ΠΑΝΤΕΙΟ)\nΘα ήθελα να ευχαριστήσω το Φροντιστήριο ΘΕΜΕΛΙΟ και τους καθηγητές του που με την υποστήριξή τους και τη σωστή επιστημονική τους καθοδήγηση συνέβαλαν στην επιτυχία και στην εισαγωγή μου στο τμήμα ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ, το οποίο αποτελούσε 1η επιλογή μου!! Το ΘΕΜΕΛΙΟ μου παρείχε όλα τα απαραίτητα εφόδια για την επιτυχία μου στις πανελλήνιες εξετάσεις. Είχα ιδιαίτερους και πολύ έμπειρους καθηγητές που πρώτα απ' όλα με έκαναν να αγαπήσω την επιστήμη, αλλά και φυσικά να εμπεδώσω μεθοδικά την ύλη. Τους ευχαριστώ όλους πολύ!\nΡουμελιώτης Δημήτρης (ΜΗΧΑΝΟΛΟΓΩΝ ΜΗΧΑΝΙΚΩΝ ΚΑΙ ΑΕΡΟΝΑΥΠΗΓΩΝ)\nΣε μια περίοδο που η παιδεία δοκιμάστηκε σκληρά και οι μαθητές βρέθηκαν πίσω από τις οθόνες, το φροντιστήριο ΘΕΜΕΛΙΟ κατόρθωσε να βγει μπροστά! Οργανώθηκε και οργάνωσε και τα παιδιά μας. Οι άρτια καταρτισμένοι καθηγητές του κατόρθωσαν να κρατήσουν αμείωτο το ενδιαφέρον τους και να τα στηρίξουν μέχρι το τέλος των Πανελληνίων εξετάσεων.\nΜεγάλο ευχαριστώ και ευγνωμοσύνη γιατί με την βοήθεια σας ο Δημήτρης μας κατόρθωσε να πραγματοποιήσει το όνειρό του και να περάσει στη σχολή της επιλογής του!!\nΟι γονείς, Ρουμελιώτης Χρήστος - Νατάσσα.\nΚαι από τον μαθητή Ρουμελιώτη Δημήτρη:\nΣε μια σχολική χρονιά γεμάτη δυσκολίες, κατάφερα με τη βοήθεια των καθηγητών μου από το φροντιστήριο ΘΕΜΕΛΙΟ και το σχολείο (1οΓΕΛ), να οργανώσω τους στόχους μου και να περάσω στη σχολή Μηχανολόγων και Αεροναυπηγών Μηχανικών, που ήταν η πρώτη μου επιλογή. Γι αυτό ευχαριστώ πολύ τους καθηγητές μου για τη συνεργασία και το φροντιστήριο ΘΕΜΕΛΙΟ, που έκανε τα διαδικτυακά μαθήματα ευχάριστα και αποτελεσματικά!\nΤσαράφλης Παναγιώτης (Σ.Μ.Υ.Α)\nΟι άρτια καταρτισμένοι καθηγητές μου που είχαν και το πάθος της διδασκαλίας είναι ορισμένοι από τους παράγοντες που εξασφάλισαν την επιτυχία μου σε αυτό τον δύσκολο δρόμο των πανελληνίων. Ο μεγαλύτερος αρωγός στην προσπάθεια μου ήταν το φροντιστήριο ΘΕΜΕΛΙΟ. Τόσο το σύνολο των καθηγητών όσο κ το κλίμα συνεργασίας που επικρατούσε δημιουργούσε μια αίσθηση ασφάλειας και σίγουρης προόδου. Τους ευχαριστώ πολύ για το εξαιρετικό τους έργο.\nΦλώρος Κων/νος (11ος στο τμήμα ΜΗΧΑΝΟΛΟΓΩΝ ΜΗΧΑΝΙΚΩΝ ΚΑΙ ΑΕΡΟΝΑΥΠΗΓΩΝ)\nΘα ήθελα να ευχαριστήσω το φροντιστήριο ΘΕΜΕΛΙΟ καθώς χάρης την συνεργασία μας, όχι μόνο φέτος, αλλά όλα αυτά τα χρόνια κατάφερα να περάσω στην πρώτη μου επιλογή. Οι καθηγητές και ο διευθυντής του φροντιστηρίου με βοήθησαν να χτίσω τις απαραίτητες βάσεις για να συνεχίσω με τις σπουδές μου. Τους ευχαριστώ όλους πολύ!\nΤσαράφλης Δημήτρης (Σ.Μ.Υ.Α)\nΠάθος, όρεξη και θέληση για σκληρή δουλειά είναι τρία από τα πολλά χαρακτηριστικά που μπορώ να πω με βεβαιότητα για το φροντιστήριο ΘΕΜΕΛΙΟ.\nΕίναι το καλύτερο μέσο επιλογής για την επίτευξη των στόχων σου και για να θέσεις τις καλύτερες βάσεις για την επαγγελματική σου σταδιοδρομία. Οι καθηγητές ήταν πάντα δίπλα μας πρόθυμοι να λύσουν κάθε απορία μας κ εκτός από γνώσεις μας παρείχαν συμβουλές υποστήριξης και συμπαράστασης. Βέβαια εξίσου σημαντική ήταν η συμπαράσταση που έδειξε η διοίκηση και το προσωπικό του φροντιστηρίου μου\nΓαλατσίδας Παναγιώτης (ΧΗΜΙΚΩΝ ΜΗΧΑΝΙΚΩΝ)\nΘα ήθελα να ευχαριστήσω θερμά τον εκπαιδευτικό οργανισμό ΘΕΜΕΛΙΟ, και συγκεκριμένα τον διευθυντή και τους καθηγητές μου για την άψογη συνεργασία μας. Η φετινή χρονιά ήταν απαιτητική από πολλές απόψεις, παρ' όλα αυτά μέσω του ομαδικού πνεύματος και κατ’ επέκταση της αμοιβαίας εμπιστοσύνης που πλαισιώθηκε ανάμεσα σε εμάς τους μαθητές και τους εκπαιδευτικούς καταφέραμε να αγαπήσουμε την επιστήμη μας και να την ''κυνηγήσουμε'' σε ακαδημαϊκό επίπεδο.\nΔανιήλ Νίκος (ΛΙΜΕΝΙΚΟ)\nΘέλω να ευχαριστήσω όλους τους καθηγητές μου και όλο το προσωπικού του φροντιστηρίου μου "ΘΕΜΕΛΙΟ" για την άψογη συνεργασία τα τελευταία δύο χρόνια . Ακόμα θέλω να ευχαριστήσω την οικογένεια μου και όλους τους φίλους μου που στάθηκαν δίπλα μου σε αυτή την δύσκολη προσπάθεια .\nΨήνα Μένια (21450 μόρια μαζί με Αγγλικά- ΑΓΓΛΙΚΗΣ ΦΙΛΟΛΟΓΙΑΣ)\nΕίμαι πολύ χαρούμενη που πέρασα στην πρώτη μου επιλογή! Είχα ένα στόχο και ήμουν προετοιμασμένη να αφιερωθώ σε αυτόν. Αναμφίβολα η καραντίνα, με τα θετικά και τα αρνητικά της, δοκίμασε την αυτοπειθαρχία, την υπομονή και τις πνευματικές μου δυνάμεις. Ήμουν ωστόσο υπερβολικά τυχερή που είχα την οικογένειά μου, τους φίλους και τους απίστευτους καθηγητές μου στο φροντιστήριο ΘΕΜΕΛΙΟ που έκαναν την όλη εμπειρία λιγότερο επίπονη. Τους ευχαριστώ όλους πολύ!\nΤζίμας Θάνος (ΦΥΣΙΚΟ)\nΣτόχος μου και συνειδητή επιλογή σχολής ήταν το τμήμα Φυσικής της Πάτρας από τις αρχές της Α΄ λυκείου. Ήταν η μοναδική επιλογή στο μηχανογραφικό μου. Παρά τις εντάσεις και την αποδιοργάνωση που επέφερε η πανδημία του κορωνοϊού τα τελευταία δύο χρόνια, είναι γεγονός πως η άριστη συνεργασία σε εκπαιδευτικό αλλά και διαπροσωπικό επίπεδο με καθέναν από τους καθηγητές του φροντιστηρίου ΘΕΜΕΛΙΟ αποτέλεσε κύριο αίτιο της επιτυχίας μου χωρίς να είναι απαραίτητη η καταβολή κάποιας ιδιαίτερης προσπάθειας . Τους ευχαριστώ όλους πολύ!\nΑγρέβης Μιχάλης (ΟΙΚΟΝΟΜΙΚΟ)\nΌταν αρχίσαμε την προετοιμασία για τις πανελλήνιες κανείς δεν περίμενε τις πολλαπλές δυσκολίες που θα συναντούσαμε. Ο κορονοϊός μετέτρεψε το δια ζώσης μάθημα σε απρόσωπα διαδικτυακά μαθήματα όπου οι μαθητές περιορίζονταν στο να ακούν τους καθηγητές τους. Το ΘΕΜΕΛΙΟ ωστόσο μέσω μιας ειδικά διαμορφωμένης πλατφόρμας μας έδωσε την δυνατότητα να έχουμε μια στενότερη επαφή με τους καθηγητές μας ακόμα και αν βρισκόμασταν στα σπίτια μας. Παρά τις δυσκολίες και τις πρωτοφανείς καταστάσεις που βίωσα τα κατάφερα! Πέρασα επιτυχώς στο πανεπιστήμιο Οικονομικών Επιστημών στην Πάτρα που αποτελούσε την πρώτη μου επιλογή και πλέον κοιτάζω μόνο μπροστά. Θα ήθελα να ευχαριστήσω με την σειρά μου όλους τους καθηγητές καθώς και την διεύθυνση του φροντιστηρίου ΘΕΜΕΛΙΟ που με στήριξαν όλους αυτούς τους μήνες και μου έδωσαν πολύτιμες συμβουλές για να "αντιμετωπίσω" με τον καλύτερο δυνατό τρόπο την πανελλαδικές εξετάσεις. <<Το πιο σημαντικό συστατικό της επιτυχίας είναι να τα πας καλά με τους ανθρώπους>>. Έτσι και εγώ έχοντας μια διαφορετική σχέση από την καθιερωμένη δασκάλου-μαθητή με τους καθηγητές μου, πραγματοποίησα το όνειρο μου και έδωσα αξία στην προσπάθεια ολόκληρης της χρονιάς!\nΠετροπούλου Μαριτίνα (ΜΗΧΑΝΙΚΩΝ Η/Υ ΚΑΙ ΠΛΗΡΟΦΟΡΙΚΗΣ)\nΕίμαι πολύ χαρούμενη για την εισαγωγή μου στην σχολή των Μηχανικών Ηλεκτρονικών Υπολογιστών και Πληροφορικής Πάτρας, που αποτελούσε την πρώτη μου επιλογή. Ήταν μια ιδιαίτερη χρόνια λόγω της πανδημίας, όμως οι θυσίες και η επιμονή μου στον στόχο τελικά ανταμείφθηκαν. Οφείλω ένα μεγάλο ευχαριστώ στην οικογένεια μου και στους φίλους μου που με στήριξαν, καθώς και στους καθηγητές μου από το φροντιστήριο ΘΕΜΕΛΙΟ που με βοήθησαν να προετοιμαστώ κατάλληλα για την επιτυχία μου αυτή. Τους ευχαριστώ πολύ!\n#tags Πάτρα-Δυτική Ελλάδα Πανελλαδικές 2021 Θεμέλιο Εκπαιδευτικός Όμιλος


"Ταξιδεύουμε" σε 6 από τα ομορφότερα ορεινά χωριά της Ελλάδας!\nΑρχική Travel “Ταξιδεύουμε” σε 6 από τα ομορφότερα ορεινά χωριά της Ελλάδας!\n“Ταξιδεύουμε” σε 6 από τα ομορφότερα ορεινά χωριά της Ελλάδας!\nΗ Ελλάδα είναι γεμάτη γραφικά ορεινά χωριά που (υπό κανονικές συνθήκες) δεν ξέρεις ποιο να πρωτοδιαλέξεις για μια εκδρομή..\nΕπειδή όμως αυτό το διάστημα η εκδρομή δεν είναι δυνατή και μέχρι να μπορέσουμε να ξαναπάμε, ας κάνουμε ένα νοερό ταξίδι σε 6 πανέμορφα ορεινά χωριά για να παίρνουμε ιδέες!\nΑυτά που ξεχωρίσαμε εδώ είναι ιδιαίτερα δημοφιλή, το καθένα για τους δικούς του λόγους και καθόλου τυχαία!\n1. Μέτσοβο, στα γραφικά Ιωάννινα\nΤο Μέτσοβο είναι προορισμός που όλοι κάποια στιγμή θα πρέπει να επισκεφτούν! Παράδοση, φύση, βουνό, υψόμετρο, φυσική ομορφιά, σπάνια χλωρίδα και πανίδα…Σε υψόμετρο 1.150 μέτρων, χτισμένο στα ερείπια της αρχαίας πόλης Τύμφη είναι ένας προορισμός – αριστούργημα!\n2. Αμφίκλεια, στους πρόποδες του Παρνασσού\nΗ Αμφίκλεια στη σκιά του Παρνασσού απέχει μόλις 2 ώρες οδικώς από την Αθήνα (166 χλμ.) και για αρκετά χρόνια αποτελούσε απλώς «πέρασµα» για το χιονοδρομικό κέντρο.\nΣε υψόμετρο 400 μέτρων, με μοναδική θέα στον κάμπο, παραδοσιακά καλντερίμια, βρύσες, πέτρινα αρχοντικά και πλατείας, η Αμφίκλεια σημειώνει τώρα πια μεγάλη τουριστική ανάπτυξη, κυρίως χάρη και στο χιονοδρομικό κέντρο του Παρνασσού και προσελκύει περισσότερο ποιοτικό τουρισµό, οικογένειες και λάτρεις της φύσης και των δραστηριοτήτων.\nΤα χωριά του Παρνασσού που πρέπει οπωσδήποτε να επισκεφθείτε το χειμώνα και όχι μόνο!about:blank\nΠαλιά αρχοντικά, πετρόκτιστες βρύσες, στενά δροµάκια που οι ντόπιοι ονοµάζουν «στριµούλες», είναι από τα πρώτα πράγµατα που θα αντικρίσετε. Ξεκινήστε τη βόλτα σας από τον περιφεριακό δρόµο του χωριού, ώστε να έχετε προνοµιακή θέα.\nΣτερεά Ελλάδα: 8 γραφικά ορεινά χωριά που είναι ότι πρέπει για φθινοπωρινή εκδρομή!\nΠέραν της γραφικής της ατμόσφαιρας, στην Αμφίκλεια θα συναντήσετε ρουμελιώτικα έθιμα, ντόπιους που τιμούν τις παραδόσεις και ποικίλες εκδηλώσεις, από εκθέσεις, μέχρι γιορτή ψωμιού και βράσιμο σιταριού.\nΟι τουριστικές της υποδομές θα σας δώσουν πολλές επιλογές, τόσο σε ξενώνες όσο και παραδοσιακές ταβέρνες κι εσείς το μόνο που πρέπει να κάνετε είναι να χαλαρώσετε και να απολαύσετε το χειμωνιάτικο, ορεινό τοπίο της.\n3. Άνω Δολιανά, στην όμορφη Αρκαδία\nΤα Άνω Δολιανά είναι ένα ορεινό καταπράσινο γραφικό χωριό που κρύβει πολλές εκπλήξεις στους επισκέπτες του. Από το φυσικό κάλλος και την πλούσια βλάστηση μέχρι τις ταβέρνες και την πεζοπορία, σας προσκαλεί να αποδράσετε αυτό το Σαββατοκύριακο.\nΗ περιοχή «Κούβλι» αποτελεί την νοτιοανατολική κατάληξη του οροπεδίου της Τρίπολης, από όπου αρχίζει να ορθώνεται ο ορεινός όγκος του Πάρνωνα, με τα Άνω Δολιανά, ένα από τα πιο όμορφα χωριά της ορεινής Αρκαδίας, να είναι το πρώτο που θα συναντήσετε.\nΧτισμένο στις βόρειες πλαγιές του Πάρνωνα και σε υψόμετρο 1050 μ., ξεχωρίζει από την πρώτη ματιά με τα καλντερίμια και τα πετρόκτιστα σπίτια. Από την κεντρική πλατεία, κοντά στην εκκλησία του Αγίου Γεωργίου, θα απολαύσετε μοναδική θέα προς τον κάμπο της Τρίπολης.\nΠερνάμε 48 ώρες στα χωριά της Αρκαδίας!\n4. Νυμφαίο, στη Φλώρινα του Βορρά\nΣε απόσταση 57 χιλιομέτρων από την πόλη της Φλώρινας βρίσκεται ένας διατηρητέος παραδοσιακός οικισμός, ιδιαίτερα δημοφιλής προορισμός για φθινοπωρινά και χειμερινά (κυρίως) city breaks. Δεν είναι άλλο από το πανέμορφο, γραφικό Νυμφαίο.\nΤο Νυμφαίο έχει χαρακτηριστεί από τους ταξιδιωτικούς οδηγούς ως ένα από τα δέκα ομορφότερα χωριά της Ευρώπης! Η ορεινή αυτή «αποκάλυψη» στα 1.350 μέτρα υψόμετρο αποτελεί έναν ιδανικό προορισμό για ταξίδι το φθινόπωρο και το χειμώνα, αλλά και κάθε εποχή του χρόνου έχει κάτι ξεχωριστό να προσφέρει.\nΌσοι επισκέπτονται την περιοχή λένε πως το Νυμφαίο είναι πιθανόν το ωραιότερο χωριό της Μακεδονίας. Το χωριό περικλείεται από δάσος οξιάς και διασχίζεται από λιθόστρωτα μονοπάτια και πετρόκτιστα σπίτια, ενώ τα τελευταία χρόνια έχει γίνει πόλος έλξης τουρισμού.\nΔιαθέτει αρκετούς ξενώνες (αν και όχι επαρκείς για να καλύψουν το πλήθος των επισκεπτών) και εκεί βρίσκεται επίσης το μισογκρεμισμένο στρατηγείο του Παύλου Μελά και η Νίκειος Σχολή –σήμα κατατεθέν του χωριού- η οποία αποτελεί πλέον συνεδριακό κέντρο του Αριστοτελείου Πανεπιστημίου Θεσσαλονίκης.\nΞεχωρίζουν, επίσης, τα αρχοντικά του που έχουν ανακαινιστεί και μετατραπεί σε παραδοσιακούς ξενώνες, φιλόξενα στέκια και καταστήματα με τοπικά προϊόντα.\nΣτο Νυμφαίο λειτουργεί και το μουσείο Αργυροχρυσοχοΐας, Λαογραφίας και Ιστορίας, που φιλοξενεί σπάνιες συλλογές εργαλείων αργυροχρυσοχοΐας, περίτεχνα κοσμήματα και χρηστικά αντικείμενα, χειρόγραφα του Μακεδονικού Αγώνα, 60 προσωπογραφίες επιφανών Ελλήνων, Βλάχων και άλλων Εθνικών Ευεργετών και Αγωνιστών.\nΠολλοί είναι εκείνοι που επιλέγουν το Νυμφαίο ως ορμητήριό τους για να εξερευνήσουν τους φυσικούς θησαυρούς της περιοχής και τα τριγύρω χωριά. Το χαρακτηρίζουν χωριό- όνειρο και έχει μάλιστα αποκτήσει φανατικούς θαυμαστές που το επισκέπτονται αρκετά συχνά.\nΟ οικισμός ιδρύθηκε γύρω στα 1385 από Βλάχους Οδίτες, δηλαδή λατινοφωνήσαντες αυτόχθονες Μακεδόνες, που επί 1.400 χρόνια φιλούσαν τη γειτονική Εγνατία Οδό και οι οποίοι κατέφυγαν τότε στα απρόσιτα βουνά ύστερα από σκληρές μάχες με τους Οθωμανούς. Αυτοί ήταν, εκτός από κτηνοτρόφοι, και άξιοι πολεμιστές. Για αυτό πέτυχαν να γίνει το χωριό τους βακούφι. Μέχρι τις αρχές του 17ου αιώνα, ζούσαν κυρίως με ληστρικές επιδρομές στα τσιφλίκια του κάμπου. Το 1650 – 1680, όταν οι Τούρκοι κατέστρεψαν τη Νικολίτσα, ένα βλαχοχώρι στον Γράμμο, πολλοί Νικολιτσιώτες -περίφημοι αργυροχρυσοχόοι- εγκαταστάθηκαν στο Νυμφαίο και μύησαν τους Νιβεστιανούς στην τέχνη τους.\nΔείτε και άλλες εντυπωσιακές φωτογραφίες του χωριού που είναι “ντυμένο” με φθινοπωρινά χρώματα!\n5. Καλαρρύτες, στα ιδιαίτερα Τζουμέρκα\n6. Τρίκαλα, στην ορεινή Κορινθία\nΤα Τρίκαλα Κορινθίας είναι ένας από τους καλύτερους χειμερινούς προορισμούς και βρίσκεται, μόλις, 144 χλμ. από την Αθήνα, μια ανάσα δηλαδη!\nΒυζίτσα, Πήλιο: "Παραδοθείτε" στην εκπληκτική ομορφιά της... Δείτε τις εντυπωσιακές φωτογραφίες\nΦτάνοντας στα Τρίκαλα της ορεινής Κορινθίας, θα διαπιστώσετε ότι χωρίζονται σε τρεις συνοικίες, που η καθεµία έχει να σας προσφέρει κάτι διαφορετικό από άποψη φυσικής ομορφιάς και δυνατοτήτων διαμονής και εστίασης, με τρία πανέμορφα ορεινά χωριά: Άνω Τρίκαλα, Κάτω Τρίκαλα, Μεσαία Τρίκαλα.\nΤο σίγουρο είναι ότι τα µοναδικά τοπία στα Τρίκαλα Κορινθίας, θα γεµίσουν την µνήµη της φωτογραφικής σας μηχανής -και τη δική σας- με υπέροχες εικόνες!about:blank\nΠρόκειται για έναν από τους παλαιότερους αναπτυγμένους ορεινούς προορισμούς, το οποίο συνεχίζει µέχρι και σήµερα να προσελκύει πλήθος επισκεπτών, και γιατί θα είστε εκεί σε µόλις 2 ώρες!\nΕίναι λοιπόν κοντά στην Αθήνα (144 χλµ.) και δεν θα κουραστείτε στη διαδροµή. Οι παραδοσιακές ταβέρνες µε το ωραίο φαγητό, προσφέρουν µια εντελώς διαφορετική από τα συνηθισµένα γαστρονοµική εµπειρία. Τα Σαββατοκύριακα γεµίζει µε κόσµο, οπότε προλάβετε να κλείσετε δωµάτιο!\nΈνα διήµερο στα Τρίκαλα Κορινθίας, πρέπει οπωσδήποτε να περιλαµβάνει δραστηριότητες που θα εµπλουτίσουν τη λίστα των εµπειριών και αναµνήσεών σας. Μια βόλτα µέχρι το χιονοδροµικό κέντρο στη Ζήρεια, θα σας πείσει (22 λεπτά απόσταση από τα Τρίκαλα Κορινθίας).48 ώρες στα χωριά της Αρκαδίας\nΑν τώρα θέλετε ακόμα περισσότερες ιδέες για ολιγοήμερη εκδρομή, με ένα κλικ θα δείτε όλους τους φθινοπωρινούς προορισμούς και θα βρείτε αυτό που σας ταιριάζει!\nΤσεπέλοβο: Το πιο απομακρυσμένο χωριό του Ζαγορίου είναι το “στολίδι” της Τύμφης (φωτο)\nΖαγόρι… χωριά για καρτποστάλ!\nΑλάσκα: Οικογένεια ζει 18 χρόνια σε αντίξοες καιρικές συνθήκες , στους...\nΕΚΤΑΚΤΟ: Κακοκαιρία πλησιάζει από τα δυτικά με καταιγίδες & χαλαζοπτώσεις –...\nΤα 5 καλύτερα ταξιδιωτικά ντοκιμαντέρ του Netflix – Έμπνευση για τις...


Πώς να πωλούν Gold Crowns - 2019 | Επένδυση\nΚύριος /Επένδυση /Πώς να πωλούν Gold Crowns\nΧρυσά στέμματα στα δόντια σας μπορούν να βγαίνουν περιοδικά. Όχι συχνά, αλλά συμβαίνει. Ο οδοντίατρός σας μπορεί συνήθως να βάλει την κορώνα πίσω, αλλά μερικές φορές είναι απαραίτητο να αποκτήσετε μια εντελώς νέα κορώνα. Εάν αυτό πρέπει να συμβεί σε σας, μην πετάξετε εκείνη την παλιά χρυσή κορώνα. Ο οδοντικός χρυσός μπορεί να πωληθεί ως θραύσματα για να λιώσει και να γίνει κάτι νέο. Εάν έχετε μια χρυσή κορώνα και δεν ξέρετε τι να κάνετε με αυτό, συνεχίστε να διαβάζετε για να μάθετε πώς να πωλούν χρυσές κορώνες.\nΖυγίστε τις χρυσές κορώνες σας με ψηφιακή κλίμακα. Αυτό θα σας δώσει μια ακριβή μέτρηση, μέχρι το ένα δέκατο του γραμμαρίου, του βάρους των χρυσών σας κορωνών. Πρέπει να γνωρίζετε το βάρος για να υπολογίσετε πόσο μπορείτε να περιμένετε να λάβετε για τις χρυσές κορώνες σας, πωλώντας τους ως χρυσά οδοντικά θραύσματα.\nΕπιλέξτε ένα διυλιστήριο για να πουλήσετε τις χρυσές κορώνες σας. Αν υπάρχει ραφιναριστής ή χρυσός ανιχνευτής στην περιοχή σας, τότε μπορείτε να πουλήσετε τις χρυσές κορώνες σας πηγαίνοντας στο γραφείο. Οι περισσότεροι άνθρωποι θα πρέπει να επιλέξουν ένα διυλιστήριο που αγοράζει χρυσό με αλληλογραφία. Δύο δυνατότητες είναι οι GoldKit.com και Cash4Gold.com. Υπάρχουν πολλά διυλιστήρια παρόμοια με αυτά (δείτε την ενότητα "Πρόσθετοι πόροι").\nΖητήστε ένα κιτ από το ραφιναριστή που επιλέξατε. Αυτό το κιτ θα αποτελείται από συσκευασίες για τις χρυσές κορώνες και ένα φάκελο που είναι ταχυδρομικώς πληρωμένο και ασφαλισμένο. Μπορείτε να ζητήσετε το κιτ στην ιστοσελίδα του ραφιναριστή.\nΣτείλτε τις χρυσές κορώνες σας στο ραφινάρισμα.\nΠεριμένετε για την επιταγή σας. Μετά τη λήψη των χρυσών κορών σας, ο ραφιναριστής θα δοκιμάσει το χρυσό για να καθορίσει την καθαρότητά του, τότε θα σας πληρώσει ανάλογα με το βάρος του χρυσού. Μια επιταγή πρέπει να φτάσει στο ταχυδρομείο μετά από περίπου μια εβδομάδα. Ο χρόνος επεξεργασίας μπορεί να ποικίλλει από το ένα ραφιναριστή στο επόμενο.\nnone: γενικός, πωλούν, gold, crowns, κορώνα, κορώνες, επένδυση |\nΤι είναι ένα Split για 2-για-1;\nΠώς να υπολογίσετε την ηλικία συνταξιοδότησης\nΤο πρόγραμμα πρόνοιας του tennessee, families first, συμμορφώνεται με το πρόγραμμα ομοσπονδιακής προσωρινής βοήθειας για πρόθυμες οικογένειες. Όλοι μπορούν να υποβάλουν αίτηση, είτε ως οικογένεια είτε ως...


Κυριακή, 21 Οκτώβριος 2012 00:04\nΤελευταία Ενημέρωση ( Κυριακή, 21 Οκτώβριος 2012 01:23 )\nΈνας χρόνος συμπληρώνεται σήμερα από τη σύλληψη και τον θάνατο του Μουαμάρ Καντάφι στη γενέτειρά του Σύρτη, μια εξέλιξη που σηματοδότησε και το τέλος μιας πολύμηνης εμφύλιας σύρραξης η οποία στοίχισε τη ζωή σε χιλιάδες ανθρώπους.\nΤο πρωί της 20ης Οκτωβρίου 2011, ο Μουαμάρ Καντάφι σκοτώθηκε ενώ μετέβαινε στη γενέτειρά του, την Σύρτη. Η φωτογραφία του νεκρού πρώην ηγέτη θα έκανε σύντομα τον γύρο του κόσμου.\nΕξαντλημένος και μέσα στα αίματα ο Λίβυος Συνταγματάρχης βρίσκεται στα χέρια εξαγριωμένων αντικαθεστωτικών.\nΟι εικόνες που μεταδόθηκαν μέσα από ερασιτεχνικά βίντεο ήταν απλά σοκαριστικές, όπως αποδείχτηκε στη συνέχεια, Μουαμάρ Καντάφι έπεσε θύμα έντονης βιαιοπραγίας και σεξουαλικής κακοποίησης.\nΈνα χρόνο μετά τη σύλληψη και το τραγικό τέλος του Μουαμάρ Καντάφι, η Λιβύη εξακολουθεί να αναζητεί νέο βηματισμό.\nΟ πρόεδρος της λιβυκής Εθνοσυνέλευσης Μοχάμεντ αλ Μεγκαρίεφ παραδέχεται ότι δεν έχει επιτευχθεί πλήρως η «απελευθέρωση» της χώρας από το καθεστώς του Μουάμαρ Καντάφι.\nΣε ομιλία του που μεταδόθηκε τη νύχτα της Παρασκευής προς Σάββατο, ο Μαγκαριέφ δήλωσε ότι «δεν έχει επιτευχθεί πλήρως σε κάποιες περιοχές η απελευθέρωση της χώρας», αναφερόμενος κυρίως στην πόλη Μπάνι Ουάλιντ, ένα από τα τελευταία προπύργια του παλαιού καθεστώτος, όπου εδώ και αρκετές ημέρες σημειώνονται αιματηρές συγκρούσεις.\nΟ Μεγκαρίεφ αναφέρθηκε στη μετά-Καντάφι περίοδο κάνοντας λόγο για «καθυστερήσεις και παραλείψεις» στη δημιουργία στρατού και αστυνομίας, στον έλεγχο των όπλων, αλλά και στη μη ενσωμάτωση των πρώην ανταρτών στους κρατικούς θεσμούς.\nΠαράλληλα, επεσήμανε ότι υπάρχουν καθυστερήσεις στις μεταρρυθμίσεις στον τομέα της δικαιοσύνης και στην εθνική συμφιλίωση.\n«Αυτή η κατάσταση έχει προκαλέσει δυσαρέσκεια και εντάσεις μεταξύ των διαφόρων συνιστωσών της κοινωνίας, αλλά επίσης και την εξάπλωση του χάους, της αταξίας, της διαφθοράς γεγονός που προκαλεί προβλήματα στην αποδοτικότητα των διαφόρων κυβερνητικών οργανισμών.


Αρχική / Συλλογές / Purity /\nΗ φύση δημιουργεί συνεχώς έργα τέχνης παντού γύρω μας τα οποία λόγο των έντονων ρυθμών της καθημερινότητας, συνήθως, δεν προλαβαίνουμε να εκτιμήσουμε. Επάνω λοιπόν σε μερικές στιγμές ηρεμίας, εμπνευστήκαμε από αυτή την ομορφιά και δημιουργήσαμε τη συλλογή "Purity".\nΗ ιδέα πίσω από τη συλλογή είναι η δημιουργία κοσμημάτων με φιγούρες που συναντάμε καθημερινά μέσα στο χάος της πόλης και δεν τους δίνουμε ποτέ σημασία. Φιγούρες που αν είχαμε το χρόνο να παρατηρήσουμε για λίγο, έχουν τη δύναμη να μας χαλαρώσουν και να μας κάνουν να δούμε την καθημερινότητα από μία πιο ανθρώπινη και θετική σκοπιά.\nΤα Purity παίρνουνε μορφή από τον έντεχνο συνδυασμό του φυσικό ξύλου και του γνήσιου δέρματος. Τα δύο αυτά υλικά έχουν την ιδιότητα να συνεργάζονται άψογα μεταξύ τους και να μας χαρίζουν κομψά και ανάλαφρα κοσμήματα για όλες της ώρες της ημέρας.\nAκόμη ένα γνώρισμα της συγκεκριμένης συλλογής είναι οι ανάγλυφες επιφάνειες που έχουμε δημιουργήσει στα ξύλινα στοιχεία οι οποίες δίνουν μία τρισδιάστατη αίσθηση στις δημιουργίες μας. Η κατεργασία των Purity γίνεται φυσικά εκατό τις εκατό στο χέρι.\nΓια να δείτε τη σειρά "Purity" Πατήστε εδώ


Όλοι γνώριζαν στη γειτονιά πως ο πατέρας-τέρας κακοποιεί την Άννυ αλλά κανείς δεν μίλησε – Σε τί κοινωνία ζούμε; – xOrisOria News\nΌλοι γνώριζαν στη γειτονιά πως ο πατέρας-τέρας κακοποιεί την Άννυ αλλά κανείς δεν μίλησε – Σε τί κοινωνία ζούμε;\nΣε τί κοινωνία ζούμε επιτέλους; Το ειδεχθές έγκλημα που συνέβη στην Ελλάδα με τη δολοφονία της 4χρονης Άννυ από το Βούλγαρο πατέρα-τέρας της εκτός του ότι έχει προκαλέσει σοκ, όχι μόνο στο Πανελλήνιο αλλά σε ολόκληρο τον κόσμο, φέρνει στην επιφάνεια το μείζον θέμα της απάθειας, της αδιαφορίας για το διπλανό μας ακόμη και όταν πρόκειται για ένα μικρό παιδί.\nΉταν κοινό μυστικό, λέει, στη γειτονία ότι ο ναρκομανής Βούλγαρος πατέρας κακοποιούσε το παιδί του, το χτυπούσε βάναυσα, το έσπαζε στο ξύλο. Το μαρτυρούσαν οι φωνές της μικρής Άννυ που ατύχησε να έρθει στη ζωή από έναν πατέρα-τέρας και μία μάνα που προφανώς άλλα την ενδιέφεραν, όπως φαίνεται από τις αναρτήσεις της στο facebook ή τις δηλώσεις κατά την… εξαφάνιση του 4χρονου κοριτσιού.\nΌταν οι γείτονες άκουγαν τις φωνές από τον ξυλοδαρμό τί έκαναν; Όταν έβλεπαν έναν άνθρωπο λιώμα από τα ναρκωτικά να ξεσπά στο κορμί ενός μικρού παιδιού τί έπραξαν; Τίποτα. Άφησαν να συμβεί αυτό που συνέβη. Τί κοινωνία είναι αυτή; Πώς καταντήσαμε έτσι; Γι’ αυτό όλοι μας φέρουμε ευθύνες.\nΤα υπόλοιπα λίγο πολύ όλοι τα ξέρουν πλέον, αν και οι λεπτομέρειες αυτού του τραγικού περιστατικού, του πιο φρικαλέου εγκλήματος του αιώνα δεν σταματούν να έρχονται στο φως της δημοσιότητας προκαλώντας ανατριχίλα, αποτροπιασμό, φρίκη.\nΌπως έγινε γνωστό, ο 27χρονος Βούλγαρος τεμάχισε το παιδί του στην μπανιέρα, το έβρασε στην κατσαρόλα μαζί με πατάτες, κρεμμύδι, ρύζι και εν συνεχεία το πέταξε στη λεκάνη της τουαλέτας και διπλωμένο σε αλουμινόχαρτο σε κάδους απορριμμάτων σε διάφορα σημεία της Αθήνας. Πόσο άρρωστος ήταν;\nΚατέθεσε στους αστυνομικούς ότι βρήκε το παιδί νεκρό και ότι προέβη σε όλες αυτές τις αποτρόπαιες πράξεις στη συνέχεια, προκειμένου να εξαφανίσει τα ίχνη του. Και όλα αυτά, γιατί όπως λέει φοβόταν ότι αν μάθαινε η σύντροφός του και μητέρα της μικρής Αννυ ότι το παιδί είχε πεθάνει στα χέρια του, θα τον εγκατέλειπε…\nΌλοι βέβαια, υποψιάζονται, γνωρίζουν πλέον ότι ο πατέρας-τέρας δεν λέει όλη την αλήθεια και κανείς δεν μπορεί να πιστέψει ότι απλά ξύπνησε και βρήκε το παιδί νεκρό στον καναπέ, όπως ισχυρίζεται. Πληροφορίες αναφέρουν ότι ο 27χρονος στραγγάλισε την μικρή Άννυ και ενδεχομένως τη δολοφόνησε χτυπώντας την αλύπητα με μπουνιές και κλωτσιές.\nΕνόψει και της επίσης ενημέρωσης για το απεχθές έγκλημα, αξιωματικός της ΕΛ.ΑΣ. αναφέρει χαρακτηριστικά ότι «μόνο το 10% των όσων έχουν συμβεί βγήκαν στη δημοσιότητα. Τα όσα θα αποκαλυφθούν θα συγκλονίσουν το πανελλήνιο», κάνοντας παράλληλα λόγο «για το πιο απεχθές και φρικαλέο έγκλημα του αιώνα…».\nΌσον αφορά στο χρονικό του ειδεχθούς αυτού εγκλήματος συνέβη όταν η μητέρα της μικρής Άννυ, στις αρχές Απριλίου έφυγε για ταξίδι στη Γερμανία και αποφάσισε να αφήσει το μικρό κορίτσι με το βιολογικό της πατέρα. Παρότι γνώριζε και το βίαιο χαρακτήρα του και ότι ήταν χρήστης ναρκωτικών (γι’ αυτό άλλωστε εκδόθηκε και ένταλμα σύλληψης σε βάρος της, για έκθεση ανηλίκου σε κίνδυνο).\nΟι Αρχές εκτιμούν ότι η δολοφονία έγινε εκεί γύρω στο Πάσχα, στο υπόγειο της Μιχαήλ Βόδα. Την ίδια περίοδο και μάλλον πριν τη δολοφονία φιλοξενείται εκεί ο φίλος του 27χρονου, επίσης από τη Βουλγαρία, και επονομαζόμενος Νίκι. Όταν επέστρεψε η μητέρα του παιδιού από τη Γερμανία, ο πατέρας-κτήνος την πείθει ότι το παιδί έχει εξαφανιστεί και την βάζει να πάνε μαζί στη Βουλγαρία, στους γονείς της, για να τους πει ο ίδιος τι είχε συμβεί και πως εξαφανίστηκε το παιδί και να μην το μάθουν από τα ΜΜΕ.\nΣτο ταξίδι εκείνο φαίνεται ότι ομολόγησε και την αποτρόπαια πράξη του στο Νίκι, το φίλο του που φιλοξενούσε κάποιες μέρες πριν στο σπίτι του στη Μιχαήλ Βόδα. Επιστρέφοντας στην Ελλάδα, το ζευγάρι, στις 21 Απριλίου πηγαίνει στο «Χαμόγελο του Παιδιού» και δηλώνει την εξαφάνιση της μικρής Άννυ και τρεις ημέρες αργότερα πηγαίνουν στο Α.Τ. Ομονοίας και λένε ότι το παιδί χάθηκε.\nΤο κουβάρι της υπόθεσης άρχισε να ξετυλίγεται σχεδόν αμέσως, καθώς το ζευγάρι άλλα έλεγε τη μια ημέρα στην αστυνομία και άλλα την άλλη, κινώντας υποψίες. Καταλύτης, πάντως, στη λύση της υπόθεσης ήταν αφενός το αίμα που βρέθηκε στο σπίτι του 27χρονου, αφετέρου η κατάθεση του Νίκι που δεν μπόρεσε να αντέξει το βάρος όσων ήξερε και έδωσε στις Αρχές, με λεπτομέρειες, τα όσα ήξερε…\n«Άμα βρεθεί το παιδί όλα θα είναι μια χαρά» είχε δηλώσει ο 27χρονος παιδοκτόνος στην εκπομπή «Φως στο Τούνελ» μια ημέρα μετά τη δήλωση της εξαφάνισης της Άννυ. Ο δολοφόνος της 4χρονης είχε υποστηρίξει ακόμη πως καλό θα ήταν να δοθεί αμοιβή για τον εντοπισμό της κόρης του καθώς αυτό θα βοηθούσε τις έρευνες της αστυνομίας. Ο 27χρονος παιδοκτόνος τότε είχε παρουσιαστεί ως φίλος της 25χρονης μητέρας του κοριτσιού.\nΑυτά σε μία κοινωνία που κλείνει τα μάτια. Έως πότε;


Μυστήριο στην πρεσβεία των ΗΠΑ στην Αβάνα – Solidaridad_griega\nΜυστήριο στην πρεσβεία των ΗΠΑ στην Αβάνα\nΤους ισχυρισμούς των ΗΠΑ ότι αδιευκρίνιστοι λόγοι προκάλεσαν προβλήματα υγείας σε δύο Αμερικανούς διπλωμάτες στην πρεσβεία των ΗΠΑ στην Αβάνα ερευνά η Κούβα.\n«Η Κούβα δεν έχει ποτέ –ούτε θα το έκανε ποτέ– επιτρέψει σε κουβανικό έδαφος οιαδήποτε ενέργεια εις βάρος διαπιστευμένων διπλωματών ή των οικογενειών τους. Διακηρύσσει για μία ακόμη φορά την ετοιμότητά της να συνεργαστεί στη διαλεύκανση της υπόθεσης», αναφέρεται στη σχετική ανακοίνωση του υπουργείου Εξωτερικών της Κούβας.\nΕίχε προηγηθεί δήλωση εκπροσώπου του Στέιτ Ντιπάρτμεντ ότι δεν έχει ακόμη αποσαφηνιστεί η φύση της αιτίας που προκάλεσε προβλήματα ακοής στους δύο Αμερικανούς διπλωμάτες, οι οποίοι υπηρετούσαν στην Αβάνα. Οι ΗΠΑ ενημερώθηκαν για πρώτη φορά σχετικά με το ζήτημα στα τέλη του 2016.\n«Προκλήθηκε μια σειρά προβλημάτων υγείας σε αυτούς τους υπαλλήλους της αμερικανικής κυβέρνησης», ανέφερε η εκπρόσωπος. Προβλήματα ακοής αλλά και πρόσθετα συμπτώματα καταγράφηκαν στους υπαλλήλους της πρεσβείας τους τελευταίους έξι μήνες. Κυβερνητικός αξιωματούχος διευκρίνισε μάλιστα ότι ορισμένοι προμηθεύτηκαν ακουστικά βαρηκοΐας.\nΥπενθυμίζεται ότι Ουάσιγκτον και Αβάνα αποκατέστησαν διπλωματικές σχέσεις το 2015, ύστερα από μισόν αιώνα αντιπαράθεσης.\nLiberation 14 Αυγούστου 2017 Noticias\nΠροηγούμενες Προηγούμενο άρθρο: Το υπερωκεάνιο τρένο θα συνδέσει τη Νότια Αμερική\nΕπόμενες Επόμενο άρθρο: Η Μόσχα καταδικάζει τίς απειλές Trump εναντίον της Βενεζουέλας


Πάπας Φραγκίσκος: «Εκεχειρία του Πάσχα» ζητά για τον πόλεμο στην Ουκρανία - ΕΚΚΛΗΣΙΑ ONLINE\nΔευτέρα, 11 Απριλίου 2022 11:29\nΑρχική » ΝΕΑ » Πάπας Φραγκίσκος: «Εκεχειρία του Πάσχα» ζητά για τον πόλεμο στην Ουκρανία\nΟ πάπας Φραγκίσκος, απευθυνόμενος στους πιστούς που γέμισαν χθες την πλατεία του Αγίου Πέτρου για τις τελετές της Κυριακής των Βαΐων των Καθολικών, ζήτησε να σταματήσουν οι μάχες στην Ουκρανία και να επιτευχθεί «εκεχειρία του Πάσχα».\n«Ας σιγήσουν τα όπλα, ας ξεκινήσει μια εκεχειρία του Πάσχα. Όχι για να ξαναγεμίσουν τα όπλα και να αρχίσουν και πάλι οι μάχες. Μια εκεχειρία για να φτάσουμε στην ειρήνη, διαμέσου μιας πραγματικής διαπραγμάτευσης, κάνοντας και κάποιες θυσίες για το καλό των πολιτών. Άλλωστε, τι είδους νίκη θα είναι εκείνη που θα καταφέρει να αναρτήσει σημαία σε σωρούς από συντρίμμια;».\nΗ γιατρειά της καρδιάςΧωρίς αγάπη δεν υπάρχει ζωή!


Α.Δ.Μεσσηνίας: Δωρεά 25 αλεξίσφαιρων γιλέκων από το Σωκράτη Παπασταθόπουλο - Messinia Live\nΣήμερα (22-12-2017) το μεσημέρι στην Καλαμάτα, πραγματοποιήθηκε εκδήλωση για την παραλαβή αλεξίσφαιρων γιλέκων, τα οποία προσέφερε ανιδιοτελώς ο διεθνής ποδοσφαιριστής Σωκράτης Παπασταθόπουλος, για τις ανάγκες των υπηρεσιών της Διεύθυνσης Αστυνομίας Μεσσηνίας, ως ένδειξη αναγνώρισης της προσφοράς και του έργου που επιτελεί η Ελληνική Αστυνομία στο κοινωνικό σύνολο.\nΣυγκεκριμένα, ο ανωτέρω αθλητής ποδοσφαίρου παραχώρησε είκοσι πέντε αλεξίσφαιρα γιλέκα για την κάλυψη των αναγκών της Ομάδας Δίκυκλης Αστυνόμευσης της Διεύθυνσης Αστυνομίας Μεσσηνίας.\nΚατά τη διάρκεια της εκδήλωσης, ο Διευθυντής της Διεύθυνσης Αστυνομίας Μεσσηνίας, Αστυνομικό Διευθυντής κ. Παναγιώτης Πούπουζας, εξέφρασε τις θερμές του ευχαριστίες στον Σωκράτη Παπασταθόπουλο και του απένειμε τιμητική πλακέτα ως ένδειξη αναγνώρισης της γενναιόδωρης αυτής προσφοράς.\nΠρόκειται για άλλη μια σημαντική κίνηση του Σωκράτη που συχνά πυκνά αποδεικνύει έμπρακτα το ενδιαφέρον του για κοινωνικά θέματα μεγάλης σπουδαιότητας.\nRelated Items:TOP, ΑΛΕΞΙΣΦΑΙΡΑ ΓΙΛΕΚΑ, ΔΩΡΕΑ ΕΛΑΣ, ΣΩΚΡΑΤΗΣ ΠΑΠΑΣΤΑΘΟΠΟΥΛΟΣ


Τα wonderkids του ΠΑΟΚ! – inpaok.com\nΤέσσερις ταλαντούχοι ποδοσφαιριστές βρίσκονται αυτό τον καιρό στο προσκήνιο και ο ΠΑΟΚ είναι ο «τυχερός» που όλοι τους, του ανήκουν. Το sportime αναλύει σήμερα πως έχει η κατάσταση με τα «wonderkids» του ΔΙικεφάλου. Ο Δημήτρης Λημνιός στις πρώτες του επίσημες εμφανίσεις ικανοποιεί ιδιαίτερα τους ιθύνοντες του Δικεφάλου που μπορούν να αισθάνονται δικαιωμένοι για την απόφαση τους να επενδύσουν πάνω του και να ξοδέψουν ένα αρκετά σημαντικό ποσό που ξεπερνάει το ένα εκατομμύριο ευρώ (αγορά, μισθός). Πλέον ο Λουτσέσκου τον υπολογίζει ως πρώτη αλλαγή των βασικών εξτρέμ της ομάδας του. Όμως δεν είναι μόνο ο 19χρονος Βολιώτης που ξεχωρίζει αλλά και άλλοι που μπορεί να μην παίζουν φέτος στον ΠΑΟΚ αλλά αφήνουν υποσχέσεις για το «αύριο». Λάζαρος Λάμπρου, Δημήτρης Γιαννούλης και Χάρης Χαρίσης «βγάζουν μάτια» με τις ομάδες τους και οι Θεσσαλονικείς τους «τσεκάρουν» με ιδιαίτερη προσοχή κάθε τους αγώνα.\nΟ Λάμπρου δικαιώνει απόλυτα τους «ασπρόμαυρους» για την επιλογή τους να τον αγοράσουν από τον Ηρακλή και οι εμφανίσεις του, ειδικά φέτος, δίνουν πολλές απαντήσεις σε όσους αμφισβήτησαν αυτή την επένδυση των Κυπελλούχων. Ο 20χρονος είναι βασικός με τον Πανιώνιο και από τους πρωταγωνιστές των «κυανέρυθρων» που κάνουν εκπληκτική πορεία.\nΟ νεαρός εξτρέμ μετράει δέκα συμμετοχές, με τρία γκολ και δύο ασίστ και είναι από τους καλύτερους του ελληνικού πρωταθλήματος. Οσο για τον Δημήτρη Γιαννούλη; Ο 21χρονος σχεδόν σε κάθε αγωνιστική είναι ο πολυτιμότερος του Ατρομήτου και έχει πάρει θέση βασικού στο δεξί άκρο της άμυνας του. Τέταρτος και καλύτερος ο Χάρης Χαρίσης. Ο μόλις 22 ετών ποδοσφαιριστής κάνει θετικές εμφανίσεις στο βελγικό πρωτάθλημα, είναι από τους κορυφαίους της Σιντ Τρούιντεν που κάνει πορεία πρωταθλητισμού και με οχτώ συμμετοχές και δύο ασίστ έχει κάνει ήδη «θόρυβο» στο νέο πρωτάθλημα που συμμετέχει. Ο Χαρίσης την προηγούμενη χρονιά βραβεύτηκε ως ο καλύτερος νέος ποδοσφαιριστής, ενώ ο Γιαννούλης ήταν στους υποψήφιους και πρόπερσι πήρε επίσης βραβείο αυτό του καλύτερου πρωτοεμφανιζόμενου ποδοσφαιριστή. Ο Λημνιός και ο Λάμπρου θα είναι σίγουρα οι επόμενοι που θα διακριθούν. Ο ΠΑΟΚ διαθέτει λοιπόν την αφρόκρεμα των ταλέντων της Ελλάδας και οι επενδύσεις του αρχίζουν και «λάμπουν».


ΟΑΕΔ: Χιλιάδες προσλήψεις ανέργων - Τα προγράμματα που θα τρέξουν το νέο έτος - Εφημερίδα ΛΑΟΣ Ημαθίας\nΟΑΕΔ: Χιλιάδες προσλήψεις ανέργων - Τα προγράμματα που θα τρέξουν το νέο έτος\n07 Ιαν 2019 17:00\nΝέα προγράμματα αναμένεται να προκηρυχθούν μέχρι τον Μάιο για 42.933 ωφελούμενους.\nΕιδικότερα τα προγράµµατα αφορούν θέσεις πλήρους απασχόλησης, αλλά και επιδότησης επιχειρηματικών σχεδίων ενώ αναμενεται β' φάση του ειδικού προγράμματος για πτυχιούχους ανέργους σε δημόσιους φορείς.\nΔυνατότητα συμμετοχής στο συγκεκριμένο πρόγραμμα θα έχουν και σε όσοι δεν προχώρησαν έως τώρα σε διακανονισμό των οφειλών τους με τον ΕΦΚΑ. Θα υπάρξει συμψηφισμός μέχρι το 25% του ποσού της επιχορήγησης, που θα δίνεται απευθείας από τον ΟΑΕΔ στον ΕΦΚΑ, για να καλυφθούν οι οφειλές.\nΈτσι δεν θα έχουν πρόβλημα για ασφαλιστική και φορολογική ενημερότητα. 2.Εντός του μήνα αναµένεται να ξεκινήσει το πρώτο πρόγραµµα κοινωφελούς εργασίας του έτους από τον ΟΑΕ∆, το οποίο αφορά στην πρόσληψη8.933 ανέργων σε θέσεις πλήρους απασχόλησης σε 51 δήµους, 5 περιφέρειες και σε Κέντρα Πρόνοιας της χώρας.\n∆ικαίωµα συµµετοχής έχουν οι εγγεγραµµένοι στο µητρώο ανέργων του ΟΑΕ∆ που ανήκουν σε οικογένειες στις οποίες δεν εργάζεται κανένα µέλος ή είναι άνεργοι που αποτελούν µέλη µονογονεϊκών οικογενειών όπου επίσης δεν εργάζεται κανένας, ή είναι µακροχρόνια άνεργοι, ή είναι άνεργοι πτυχιούχοι ΑΕΙ/ΤΕΙ, ή ανήκουν στην κατηγορία των ΑµεΑ, ή είναι άνεργοι άνω των 29 ετών, ή είναι δικαιούχοι του Κοινωνικού Εισοδήµατος 3. Στο τέλος του Ιανουαρίου θα ξεκινήσει το Πρόγραµµα νέων πτυχιούχων θετικής, τεχνολογικής, οικονοµικής κατεύθυνσης για 3.000 ανέργους ηλικίας 24-29. Αφορά στην κατάρτιση ανέργων αποφοίτων σχετικών αντικειµένων σε Τεχνολογίες Πληροφορικής και Επικοινωνίας (ΤΠΕ), µε έµφαση σε ειδικότητες που σχετίζονται µε την ανάπτυξη λογισµικού. Στόχος είναι να γίνει ένα ουσιαστικό βήµα στην κατεύθυνση της ψηφιακής αναβάθµισης και του παραγωγικού µετασχηµατισµού της οικονοµίας. \_\n4. Αρχές Φεβρουαρίου θα προκηρυχθεί πρόγραµµα που αφορά σε «Παρέµβαση επαγγελµατικής ενδυνάµωσης για 10.000 ανέργους ηλικίας 18-29 ετών»,απόφοιτους ∆ευτεροβάθµιας και Τριτοβάθµιας Εκπαίδευσης. Προβλέπεται επένδυση σε ανθρώπινο δυναµικό σε κλάδους αιχµής της ελληνικής οικονοµίας, που εµφανίζουν σηµαντικές επιδόσεις, σε εξωστρέφεια και προοπτικές ανάπτυξης και ενίσχυση της κλαδικής διασύνδεσης της ελληνικής οικονοµίας – γέφυρες ανάµεσα σε κρίσιµους τοµείς όπως ο τουρισµός µε την αγροδιατροφή Μάρτιος\n5. Για τον ερχόµενο Μάρτιο είναι προγραµµατισµένο από τον ΟΑΕ∆ να βγει στον «αέρα» το πρόγραµµα «Στοχευµένη Κατάρτιση και πιστοποίηση 3.000 ανέργων θεωρητικών σπουδών σε κλάδους αιχµής». Η δράση έχει ως οµάδα στόχου ανέργους αποφοίτους σχολών Θεωρητικής Κατεύθυνσης έως 29 ετών. ∆ηµιουργεί νέες επαγγελµατικές διεξόδους σε άνεργους πτυχιούχους θεωρητικών αντικειµένων. Στις ενδεικτικές ειδικότητες αναφέρονται η διαχείριση κοινωνικών δικτύων, το marketing πολιτιστικών οργανισµών, η διοίκηση πολιτιστικών οργανισµών, η συµβουλευτική τρίτης ηλικίας και η αντιµετώπιση µαθησιακών δυσκολιών. 6.Ένα άλλο πρόγραμμα που θα ξεκινήσει τέλος του Φεβρουαρίου ή αρχές Μαρτίου θα αφορά την προώθηση της νεανικής επιχειρηματικότητας και τη στήριξη νέων έως 29 ετών, οι οποίοι θα μπορούν να καταθέσουν τις επιχειρηματικές τους ιδέες. Ωφελούμενοι θα είναι 5.000 άνεργοι και θα ενισχυθούν 2.500 επιχειρηματικά σχέδια».\nΕΤΙΚΕΤΕΣ: προσλήψεις, ΟΑΕΔ


NAXOS Island: Από τη Βυζαντινή περίοδο ως τη Νεότερη εποχή\nΑπό τη Βυζαντινή περίοδο ως τη Νεότερη εποχή\nΓια τα Βυζαντινά χρόνια δε διαθέτουμε επαρκείς πληροφορίες σχετικά με την εξέλιξη της Νάξου. Ωστόσο, τα σημαντικά λείψανα βυζαντινής αρχιτεκτονικής και ζωγραφικής (6ος-14ος αι. μ.Χ.) καταδεικνύουν ότι το νησί, και αυτή την περίοδο, είχε κεντρική σημασία στις Κυκλάδες. Μετά την κατάληψη της Κωνσταντινούπολης από τους Φράγκους (1204), η Νάξος\nέγινε η έδρα του Δουκάτου του Αιγαίου με ηγεμόνα το Μάρκο Σανούδο. Το γεγονός αυτό οδήγησε στην πρόοδο και στην ανάπτυξη της Νάξου, καθώς το νησί αποτέλεσε κέντρο των εμπορικών και οικονομικών δραστηριοτήτων των Δυτικών ηγεμόνων. Στο νησί συνέρρευσε πλήθος Δυτικών, με αποτέλεσμα τον εκκαθολικισμό μέρους του πληθυσμού και τη\nσυμβίωση δύο χριστιανικών κοινοτήτων στο νησί (ορθοδόξων και καθολικών) για πολλούς αιώνες ως και σήμερα. Το 1537 ο Χαϊρεντίν Μπαρμπαρόσα, επικεφαλής του οθωμανικού στόλου, κατέλαβε τη Νάξο, μαζί με άλλα νησιά των Κυκλάδων, και κατέστησε το νησί φόρου υποτελές στο σουλτάνο. Λίγα χρόνια αργότερα, το 1566, ο σουλτάνος Σελίμ Β΄\nπαραχώρησε τη διοίκηση του παλιαού Δουκάτου του Αιγαίου στον Εβραίο διπλωμάτη Ιωσήφ Νάζι και το 1580 ο σουλτάνος Μουράτ Γ΄ παραχώρησε στα νησιά Νάξο, Σαντορίνη, Άνδρο, Μήλο, Πάρο, Σύρο και Σίφνο προνομιακό ορισμό (αχτναμέ). Σύμφωνα με αυτόν, τα νησιά εξασφάλισαν πλήρη ελευθερία σε θέματα λατρείας, μειώθηκαν οι φόροι, ενώ απαγορεύτηκαν η εγκατάσταση γενιτσάρων και το παιδομάζωμα. Οι ορισμοί που παραχωρήθηκαν στο νησί κατά την περίοδο της οθωμανικής κυριαρχίας ευνόησαν την ανάπτυξη των κοινοτικών αυτοδιοικητικών θεσμών. Στην Επανάσταση του 1821, παρά την αρνητική ή επαμφοτερίζουσα στάση των ανώτερων κοινωνικών ομάδων, οι νησιώτες\nξεσηκώθηκαν και κάποιοι από αυτούς έλαβαν ενεργό μέρος στις επιχειρήσεις κατά των Οθωμανών με δύο πλοία και δύο σώματα ενόπλων. Το νησί φιλοξένησε και πολλούς πρόσφυγες από περιοχές που είχαν πληγεί από τους Οθωμανούς. Μετά την ίδρυση του νεοελληνικού κράτους, η Νάξος, όπως και οι υπόλοιπες Κυκλάδες, εντάσσεται στην ελληνική επικράτεια. Το 1941 η Νάξος αρχικά εντάχθηκε στην ιταλική διοίκηση, στα πλαίσια της κατοχής των ελληνικών εδαφών από τις Δυνάμεις του Άξονα. Μετά τη συνθηκολόγηση της Ιταλίας το 1943 το νησί εντάχθηκε στη γερμανική διοίκηση ως την απελευθέρωσή του το 1944.\nΑναρτήθηκε από Nicos Anevas στις 12:29 π.μ.\nΕτικέτες information about naxos\n▼ Ιουνίου 2009 (21)\nΈνα βίντεο που έφτιαξα για τη Νάξο\nΤουρνουά του Πανελλήνιου Πρωταθλήματος Beach Volle...\nΜαγευτικές φωτογραφίες της Νάξου\nΠανηγύρια της Νάξου\nΠύργος του Μπαρδάνη\nΠύργος του Ζευγώλη\nHELLAS ISLAND NAXOS. Ανέβηκε από christosvazaios....\nΠύργος - Μονή Φανερωμένης\nΑρχιτεκτονική Χώρας - παραδοσιακή αρχιτεκτονική\nΑρχαϊκά ιερά Νάξου\nΠροϊστορία και Αρχαία χρόνια\nΤο μοναστήρι και ο πύργος της Αγιάς\nΠύργος - Μονή της Υψηλοτέρας\nΠαλάτι Ιησουιτών - Καλαμίτσια ( Jesuit Convent - K...\nΠαγκόσμιο Επιστημονικό Συνέδριο με θέμα «Ποιότητα ...


Μουρμούρα για τον Μάρκο Σίλβα από τους παίκτες της Έβερτον! | Newskamatero | Ειδήσεις και τελευταία νέα\nΤο κακό ξεκίνημα της Έβερτον στην Premier League, όπου έχει μόλις μία νίκη στις πέντε πρώτες αγωνιστικές, φαίνεται ότι έχει φέρει… μουρμούρα.\nΑλλά δεν είναι μόνο το αγωνιστικό κομμάτι που προβληματίζει τον αγλλικό σύλλογο, καθώς φαίνεται πως υπάρχει δυσφορία και για τον Μάρκο Σίλβα και τις μεθόδους του.\nΑυτό προκύπτει, τουλάχιστον, από δημοσίευμα της εφημερίδας «SUN», που αναφέρεται στις εξαντλητικές προπονήσεις και τις πολλές οδηγίες του Πορτογάλου προπονητή προς τους παίκτες του που έχουν φέρει κάποιους στο… αμήν!\n«Μετά την εντός έδρας ήττα από την Γουέστ Χαμ την περασμένη εβδομάδα, εντός της ομάδας υπάρχει δυσφορία για τον Μάρκο Σίλβα. Πολλοί παίκτες, με επικεφαλής τους πρωτοκλασάτους, θεωρούν ότι γίνεται ΠΑΡΑ ΠΟΛΛΗ ΔΟΥΛΕΙΑ στην προετοιμασία και ότι οι προπονήσεις είναι πολύ κουραστικές για αυτούς.\nΠηγή ανέφερε πως υπάρχουν τα ίδια προβλήματα που υπήρχαν και επί την εποχή του Ρομπέρτο Μαρτίνεθ και του Ρόναλντ Κούμαν που φόρτωναν τους παίκτες με πάρα πολλές πληροφορίες. Οι παίκτες έχουν κάνει συνάντηση και έχουν καταλήξει στο συμπέρασμα πως πρέπει να μειώσουν τον αριθμό ωρών προπόνησης και ότι οι τακτικές θα πρέπει να είναι πιο απλές και κατανοητές για όλους», τονίζει το σχετικό δημοσίευμα.\nPrevious Η βαθμολογία της Superleague\nNext Σε ποιο ματς του Παναθηναϊκού επιστρέφει ο Μουνιέ